
讗诪专 讛诪讗讬专讬 讛讗讜诪专 讝讛 讘谞讬 诪诪讝专 讻诇讜诪专 砖诪讜讚讛 砖讛讜讗 讘谞讜 讗诇讗 砖讛讜讗 诪诪讝专 专"诇 砖谞讜诇讚 诇讜 诪讞讬讬讘讬 讻专讬转讜转 讗讜 诪讬转讜转 讘讬转 讚讬谉 讗讬谞讜 谞讗诪谉 砖讻砖诐 砖讗讚诐 拽专讜讘 讗爪诇 注爪诪讜 讻讱 讛讜讗 拽专讜讘 讗爪诇 讘谞讜 讜讻谉 砖讗讬谉 讗讚诐 诪砖讬诐 注爪诪讜 专砖注 讜讛专讬 讛讜讗 诪注讬讚 注诇 注爪诪讜 讘讚讘专 讝讛 砖讘讗 注诇 讞讬讬讘讬 讻专讬转讜转 讜诪讬转讜转 讘"讚 砖讗诐 转驻专砖 砖讻讜谞转讜 诇讜诪专 砖讗讞专 讘讗 注诇 讗砖转讜 讜讬爪讗 诪诪谞讛 讝讛 诇讗 讛讬讛 拽讜专讛讜 讘谞讜 讗诇讗 砖讗讞专 砖讛讜讗 讗讜诪专 讘谞讬 讝讛 诪诪讝专 讗祝 讛讜讗 诪讜讚讛 砖讘谞讜 讛讜讗 讜讛专讬 讛讜讗 讗讜诪专 砖讘讗 注诇 讞讬讬讘讬 讻专讬转讜转 讗讜 诪讬转讜转 讘讬转 讚讬谉 讜讗讞专 讻讱 驻讬专砖 讚讘专 讝讛 讘讚专讱 讗讞专转 讘讗讚诐 砖讗讜诪专 砖讗讬谞讜 讘谞讜 讗诇讗 砖讗讞专 讘讗 注诇 讗砖转讜 砖讗讬谞讜 谞讗诪谉 讜讗驻讬诇讜 讛讬转讛 讗砖转讜 诪讜讚讛 讘讚讘专 讜讛讜讗 砖讗诪专 讜讗驻讬诇讜 砖谞讬讛诐 讗讜诪专讬诐 专"诇 砖讛讗诐 诪住讻诪转 注诪讜 诇讜诪专 讻讱 讗注"驻 砖讛讬讗 讬讜讚注转 讚讘专 讝讛 讘讜讚讗讬 讬讜转专 诪诪谞讜 讜讗驻讬诇讜 讘注讜讘专 砖讗讬谉 诇讜 讞讝拽转 讻砖专讜转 讻诇 讻讱 讗讬谞讜 谞讗诪谉 专' 讬讛讜讚讛 讗讜诪专 谞讗诪谉 驻讬专讜砖 讛讗讘 讘讬谉 讘专讗砖讜谞讛 讘讬谉 讘砖谞讬讛 讜讻诇 砖讻谉 讗诐 讛讗诐 诪住讻诪转 注诪讜 讘讻讱 讗讘诇 讗诪讜 讗讬谞讛 谞讗诪谞转 讗祝 诇讚注转 专' 讬讛讜讚讛 砖诇讗 讗诪专 讘讗讘 砖谞讗诪谉 讗诇讗 诪讻讞 讛讻转讜讘 讚讻转讬讘 讬讻讬专 讬讻讬专谞讜 诇讗讞专讬诐 砖讗诐 讗诪专 注诇 讛拽讟谉 砖讛讜讗 讘讻讜专 讗注"驻 砖诪讜讞讝拽 诇谞讜 讘讗讞专 讙讚讜诇 诪诪谞讜 砖讛讜讗 讘讻讜专 谞讗诪谉 讗注"驻 砖讘讚讘讜专 讝讛 驻住诇 讗转 讛专讗砖讜谉 诇讜诪专 砖讗讬谞讜 讘谞讜 砖讗诇讜 讛讬讛 讘谞讜 讗驻讬诇讜 讛讬讛 诪诪讝专 讛讬讛 谞讜讟诇 驻讬 砖谞讬诐 讗诇讗 砖讻砖讗讜诪专 注诇 讛拽讟谉 砖讛讜讗 讘讻讜专 诪讗诇讬讜 专爪讛 诇讜诪专 讘讙讚讜诇 砖讗讬谞讜 讘谞讜 讜谞砖讗专 讝讛 讛拽讟谉 讘讚讬谉 讘讻讜专讛 诇讬讟讜诇 驻讬 砖谞讬诐 注诇 驻讬讜 讜诇讗 住讜祝 讚讘专 讘谞讻住讬诐 讛诪讜讞讝拽讬诐 注讻砖讜 讘讬讚讜 砖讛专讬 讘讬讚讜 诇讬转谞诐 诪注讻砖讜 讗诇讗 讗祝 讘谞讻住讬诐 砖谞驻诇讜 诇讜 诇讗讞专 砖讗诪专 讚讘专 讝讛 砖诇讗 讛讬讛 讘讬讚讜 诇讬转谞诐 讘讗讜转讛 砖注讛 砖讗讬谉 诪拽谞讛 讚讘专 砖诇讗 讘讗 诇注讜诇诐 讜讗祝 诇讚注转 专' 诪讗讬专 砖住讜讘专 讻谉 讗转讛 讬讻讜诇 诇驻专砖讛 讘谞讻住讬诐 砖谞驻诇讜 诇讜 讻砖讛讜讗 讙讜住住 砖讗讬谞讜 讬讻讜诇 诇讚讘专 注讚 砖讬讛讗 谞讜转谉 诇讜 讜讗讬谞讜 讬讻讜诇 诇讛拽谞讜转诐 讛讜讗讬诇 讜讘砖注讛 砖讘讗讬诐 诇注讜诇诐 讗讬谞讜 讘专 诪转谞讛 讜讻谉 谞讗诪谉 诇讬讟讜诇 讘谞讻住讬诐 砖讬驻诇讜 诇讜 诇讗讞专 诪讬转讛 诪转讜专转 讘谉 驻砖讜讟 讜诇讛驻拽讬注 讗转 讛讙讚讜诇 砖讛讬讛 诪讜讞讝拽 诇谞讜 讘讘谞讜 讛讗 诪转讜专转 讘讻讜专讛 诇讗 砖讗讬谉 讛讘讻讜专 谞讜讟诇 讘专讗讜讬 讻诪讜 砖讬转讘讗专 讘诪拽讜诪讜 讜讻砖诐 砖谞讗诪谉 注诇 讘谉 讝讛 讛拽讟谉 砖讛讜讗 讗注"驻 砖讛讬讛 诪讜讞讝拽 诇谞讜 讘驻砖讜讟 讻讱 谞讗诪谉 注诇讬讜 诇讜诪专 砖讘谞讜 讛讜讗 讜砖讛讜讗 诪诪讝专 讗讜 讘谉 讙专讜砖讛 讜讘谉 讞诇讜爪讛 讜讗注"驻 砖讗讬谉 讗讚诐 诪砖讬诐 注爪诪讜 专砖注 讙讝讬专转 讛讻转讜讘 讛讜讗 诪讚讻转讬讘 讬讻讬专 讜讗讬谉 爪专讬讱 诇讜诪专 讻诇 砖讗讜诪专 砖讗讬谞讜 讘谞讜 讗诇讗 砖讗讞专 讘讗 注诇 讗砖转讜 砖谞讗诪谉 讗注"驻 砖讛讜讗 诪讜讞讝拽 诇谞讜 讘讘谞讜 讜讞讻诪讬诐 诪讜讚讬诐 讘注谞讬谉 讝讛 诇注谞讬谉 讘讻讜专讛 讜讞讜诇拽讬诐 注诪讜 诇注谞讬谉 驻住讜诇 讜讛诇讻讛 讻专' 讬讛讜讚讛 讜诪讻诇 诪拽讜诐 讚讜拽讗 讘诪拽讜诐 砖讗讬谞讜 讞讘 讗诇讗 诇讘谞讜 讻讙讜谉 砖讗讬谉 讘谞讬诐 诇讘谉 讗讘诇 讘诪拽讜诐 砖讞讘 诇讘谞讬 讘谞讜 讗讬谞讜 谞讗诪谉 讜讛讜讗 砖讗诪专讜 谞讗诪谉 讗讚诐 注诇 讘谞讜 拽讟谉 讜讗讬谞讜 谞讗诪谉 注诇 讘谞讜 讙讚讜诇 讜驻讬专砖讜 讘讛 诇讗 讙讚讜诇 讙讚讜诇 诪诪砖 讜诇讗 拽讟谉 拽讟谉 诪诪砖 讗诇讗 拽讟谉 讜讬砖 诇讜 讘谞讬诐 讝讛讜 讙讚讜诇 讙讚讜诇 讜讗讬谉 诇讜 讘谞讬诐 讝讛讜 拽讟谉 讜讻讘专 讘讬讗专谞讜讛 讘讘转专讗 讘驻专拽 谞讞诇讛 讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛讞诪讬砖讬转 讜讛讻讜谞讛 讘讛 诇讘讗专 注谞讬谉 讛讞诇拽 讛讞诪讬砖讬 讜讛讜讗 砖讗诪专 诪讬 砖谞转谉 专砖讜转 诇砖诇讜讞讜 诇拽讚砖 讗转 讘转讜 讜讛诇讱 讛讜讗 讜拽讚砖讛 讗诐 砖诇讜 拽讚诪讜 拽讚讜砖讬讜 拽讚讜砖讬谉 讗诐 砖诇 砖诇讜讞讜 拽讚诪讜 拽讚讜砖讬讜 拽讚讜砖讬谉 讗讬谉 讬讚讜注 砖谞讬讛诐 谞讜转谞讬谉 讙讟 讜讗诐 专爪讜 讗讞讚 谞讜转谉 讙讟 讜讗讞讚 讻讜谞住 专"诇 谞注专讛 讗讜 拽讟谞讛 讜讛诇讱 讛讜讗 讜拽讚砖讛 专"诇 砖拽讘诇 拽讚讜砖讬谉 讘砖讘讬诇讛 讗诐 砖诇讜 拽讚诪讜 拽讚讜砖讬讜 拽讚讜砖讬谉 砖讻砖拽讘诇 拽讚讜砖讬讛 讛讜讗 诪讘讟诇 砖诇讬讞讜转讜 砖诇 砖诇讬讞 讜讗注"驻 砖诇讗 讘讟诇讜 讘驻讬专讜砖 讛专讬 讛讜讗 讘讟诇 诪讗诇讬讜 砖讻讘专 谞注砖讬转 诪拽讜讚砖转 讘砖注讛 砖讛砖诇讬讞 诪拽讘诇 拽讚讜砖讬讛 讜讗讬谉 诇拽讚讜砖讬 讛砖诇讬讞 诪拽讜诐 诇讞讜诇 讜讬专讗讛 诇讬 砖讗驻讬诇讜 诪转 讗讜转讜 砖拽讘诇 讗讘讬讛 讗转 讛拽讚讜砖讬谉 诪讬讚 讜讗讞专 讻讱 拽讘诇 讛砖诇讬讞 拽讚讜砖讬讛 砖讗祝 讝讛 讗讬谞讜 讻诇讜诐 砖讻讘专 谞转讘讟诇 砖诇讬讞讜转讜 讜讛专讬 讛讜讗 讻诪拽讚砖 砖诇讗 讘专砖讜转 讗讘讬讛 讜讗诐 砖诇 砖诇讬讞 拽讚诪讜 拽讚讜砖讬讜 拽讚讜砖讬谉 讜讗诐 讗讬谉 讬讚讜注 讗讬讝讛 诪讛诐 拽讚诐 砖谞讬讛诐 谞讜转谞讬谉 讙讟 讜讗诐 专爪讜 讗讞讚 谞讜转谉 讙讟 讜讗讞讚 讻讜谞住 讜讻谉 讛讗砖讛 砖讛讬讗 讙讚讜诇讛 砖谞转谞讛 专砖讜转 诇砖诇讜讞讛 诇拽讚砖讛 讜讛诇讻讛 讛讬讗 讜拽讚砖讛 讗转 注爪诪讛 讗诐 砖诇讛 拽讚诪讜 拽讚讜砖讬讛 拽讚讜砖讬谉 讜讗诐 砖诇 砖诇讬讞 拽讚诪讜 拽讚讜砖讬讜 拽讚讜砖讬谉 讜讗诐 讗讬谞讜 讬讚讜注 砖谞讬讛诐 谞讜转谞讬谉 讙讟 讜讗诐 专爪讜 讗讞讚 谞讜转谉 讙讟 讜讗讞讚 讻讜谞住:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讗"砖

讙诪专讗 讛讗讬 拽专讗 专讬砖讗 讘讻"讙. 驻"讛 讚讻转讬讘 讗诇诪谞讛 讜讙专讜砖讛 诇讗 讬拽讞讜 诇讛诐 诇谞砖讬诐 讻"讗 讘转讜诇讜转 讛讗 诇讬转讗 讻讬 讗诐 讘讻"讙 讜住讬驻讗 讘讻讛谉 讛讚讬讜讟 讚拽讗诪专 讜讛讗诇诪谞讛 讗砖专 转讛讬讛 讗诇诪谞讛 诪讻讛谉 讬拽讞讜 讜拽住"讚 讚讛"拽 砖讛讬讗 讗诇诪谞讛 诪诪讬讜讞住 讛专讗讜讬 诇讛砖讬讗 诇讻讛讜谞讛 讜讗诇诪谞讛 砖转讛讗 诪讜转专转 诇讻讛谉 诇讗 诪砖讻讞转 诇讛 讗诇讗 讘讻讛谉 讛讚讬讜讟 讜讛讬讻讬 诪驻住讬拽 拽专讗 诪诪讬诇讗 诇"讛. 讜拽' 讚讗讻转讬 诇讗 讗讬讬转讬 讚专砖讗 讚拽专讗 讚诪砖讬讗讬谉 诇讻讛讜谞讛 注讚 诇拽诪谉. 诇讻"谞 诇驻专砖 讛讻讬 专讬砖讬讛 讘讻"讙 讚讻转讬讘 讻"讗 讘转讜诇讛 讚讻讛谉 讛讚讬讜讟 诪讜转专 讛讜讗 讘讗诇诪谞讛 讜住讬驻讬讛 讘讻讛谉 讛讚讬讜讟 诪讝专注 讘讬转 讬砖专讗诇 讜讚专砖讬' 诪讝专注 注讚 讚讗讬讻讗 讻诇 讝专注 讗讜 诪拽爪转 讝专注 讗讜 砖谞讝专注讜 讘转讜诇讬讛 讘讬砖专讗诇 讛讗 诇讗讜 讛讻讬 讗住讜专讛 讗祝 诇讻讛谉 讛讚讬讟:



讜讛诇讗 讗讬谉 讬砖讬讘讛 讘注讝专讛 讜讻讜'. 讜讛讗 讚讻转讬讘 讜注诇讬 讬讜砖讘 注诇 讛讻住讗 注诇 诪讝讜讝讜转 讛讬讻诇 讛' 诇讗讜 讘注讝专转 讬砖专讗诇 拽讗诪专 讗诇讗 讘住诪讜讱 诇讛讬讻诇 讻讙讜谉 注讝专转 谞砖讬诐:



讜砖诪讗诇 砖讜讻讘 讘诪拽讜诪讜 讘驻讬' 谞讘讬讗讬诐 讗讜' 专砖"讬 讚讗拽专' 讚讘转专讬讛 拽讗讬 讚讻转讬讘 讘讛讬讻诇 讛' 讗砖专 砖诐 讗专讜谉 讛讗诇讛讬诐 讜讬拽专讗 讛' 讗诇 砖诪讜讗诇 讜讗讙讘 讞讜专驻讬讛 诇讗 注讬讬谉 讘讛:



诪讬讜诐 砖讞专讘 讘"讛 谞讛讙讜 讛讻讛谞讬诐 讜讻讜' 讚诪转讜讱 讚讗讬谉 诪讘讞讬谞讬谉 讻"讻 讘讻砖专讬诐 讜讙诐 讗讬谉 讘讜讚拽讬谉 讗讜转诐 讘讬讜讞住讬 讻讛讜谞讛 讜诇讜讬讛 讜诇讻谉 讛讬讜 讬专讗讬诐 砖诇讗 讬转注专讘讜 讘讛诐 驻住讜诇讬诐 诪注讟 诪注讟 讜注讜砖讬谉 讛专讞拽讜 讬讜转专 讜住诇住讜诇 讛讜讗 诪注诇讛 讜砖讘讞 讻诪讜 住讜诇讜 诇专讜讻讘 讘注专讘讜转 讜讻谉 住诇住诇讛 讜转专讜诪诪讱:



诪转谞讬' 讘谞讬 讝讛 诪诪讝专 讗讬谞讜 谞讗诪谉 驻"讛 砖谞讜诇讚 诪讞讬讬讘讬 讻专讬转讜转 讗讘诇 讗"诇 砖讛讜讗 诪诪讝专 注诇 讬讚讬 砖讘讗 讗讚诐 讗讞专 注诇 讗砖转 讜讛讜诇讬讚讜 讚讗"讻 讗讬谞讜 讘谞讜 讜诪砖诪注 砖讛讜讗 讘谞讜 诪讚拽讗诪专 讘谞讬 讝讛:



讙诪专讗 讘谞讻住讬诐 砖谞驻诇讜 讻砖讛讜讗 讙讜住住 驻"讛 诇讗讞专 砖讛注讬讚 讚讗讝 讗讬谉 专讗讜讬 诇讬转谉 诇讜 讜诇讗 砖讬讬讱 讘讬讛 诪讙讜 讚讗讬 讘注讬 诇诪讬转谞讛 谞讬讛诇讛 讜诇讛讻讬 讗讛谞讜 诪讛 砖讛讜讗 诪注讬讚 砖讛讜讗 讘讻讜专 讚讗驻讬' 专"诪 诪讜讚讛 讚讗诐 讗诪专 谞讻住讬诐 砖讬讘讜讗讜 诇讜 讻砖讛讜讗 讙讜住住 谞转讜谞讬诐 诇讱 诇讗 讗诪专 讻诇讜诐 讛讜讗讬诇 讜讘砖注讛 砖讘讗讬谉 诇讬讚讜 诇讗讜 讘专 诪转谞讛 讛讜讗 讜诇讛讻讬 谞拽讟 讻砖讛讜讗 讙讜住住 讜诇讗 谞拽讟 诇讗讞专 诪讬转讛 讚讛谞讛讜 讗驻讬' 讘讞讝拽转 讘讻讜专讛 诇讗 诪讛谞讬 诇讬讛 讚讬讘讜专讬讛 讜讗讬谉 讛讘讻讜专 谞讜讟诇 驻讬 砖谞讬诐 讘专讗讜讬 讻讘诪讜讞讝拽 讻驻"讛. 诪讻讗谉 讛讬讛 讗讜诪专 专讘讬谞讜 讬讜讗诇 诪谞专讘讜谞讗 讚讗讬谉 讛讙讜住住 讬讻讜诇 诇讬转谉 讙讟 讗驻讬' 讗诐 讛讬讛 讚注转讜 诪讬讜砖讘转 注诇讬讜 讜诪讚讘专 讬驻讛 讚讞砖讬讘 讻诪转 讙诪讜专 诪讚拽讗诪专 讛讻讗 砖讗讬谞讜 讘专 谞转讬谞讛 讜讙讘讬 讙讟 讻转讜讘 讜谞转谉 讘讬讚讛 讜讙诐 专"讞 驻讬' 讻谉 讚诪转谞转讜 讗讬谞讛 诪转谞讛 诪砖讜诐 讚专讜讘 讙讜住住讬谉 诇诪讬转讛 讜讞砖讬讘 讻诪转 讜讗"转 讛讗 讗诪专讬' 讘驻"拽 讚注专讻讬谉 讚讙讜住住 谞讜讚专 讜诪拽讚讬砖 讜诪注专讬讱 讬"诇 讚诇讙讘讬 讛拽讚砖 砖讗谞讬 讚讗诪讬专转讜 诇讙讘讜讛 讻诪住讬专转讜 诇讛讚讬讜讟 讜讛讗 讚讗诪专 讘专讬砖 砖诪讞讜转 讛讙讜住住 讛专讬 讛讜讗 讻讞讬 诇讻诇 讚讘专 讜讻讜' 讛讬讬谞讜 讚讜拽讗 诇注谞讬谉 砖讝讜拽拽 诇讬讘讜诐 讜驻讜讟专 诪谉 讛讬讬讘讜诐 讜诇讛讬讜转 谞讜讞诇 讜诪谞讞讬诇 讻讚拽讗 诪住讬讬诐 讛转诐 讘住讬驻讗 讚讗讬谉 爪专讬讱 砖讜' 讛拽谞讗讛 讘讝讛 讗讘诇 诇注谞讬谉 谞转讬谞转 讙讟 讜诇注谞讬谉 诪转谞讛 讛讜讬 讻诪转 讙诪讜专. 诪讬' 拽' 讚讗讬谉 诪转谞转讜 诪转谞讛 讗驻讬诇讜 讻讬 讬讛讬讘 诪讬讚讬 讗"讻 讛讬讻讬 讬讻讜诇 诇讛拽讚讬砖 讜讛诇讗 诇讗 诪讛谞讬讗 讗诪讬专转讜 诇讙讘讜讛 讟驻讬 诪诪住讬专转讜 诇讛讚讬讜讟. 诇讻"讙 诇专"转 (讚讛讗讬) [讚讜讚讗讬] 讚讬讻讜诇 诇讬转谉 讙讟 讜诇讬转谉 诪转谞讛 讜讛讻讗 诪讬讬专讬 讘砖讙讜住住 讻诇 讻讱 砖讗讬谞讜 讬讻讜诇 诇讚讘专 讜诇讛拽谞讜转 讜讗"转 讗"讻 诇讬砖谞讬 诇讬讛 讘砖谞砖转转拽 讘注诇诪讗 讘诇讗 讙住讬住讛 讬"诇 讚诪"诪 讬讻讜诇 讛讜讗 诇讛拽谞讜转 讗讞专 砖谞转专驻讗 讜讗"讻 讬讻讬专 诇诪讛 诇讬 讗讘诇 讙讜住住 砖讗讬谞讜 讬讻讜诇 诇讚讘专 讜讙诐 诇讗 讬转专驻讗 诇注讜诇诐 讚专讜讘 讙讜住住讬谉 诇诪讬转讛 讛讬诇讻讱 讗讜转诐 谞讻住讬诐 讻砖讘讗讜 诇讬讚讜' 讗讬谉 讘讬讚讜 诇讛拽谞讜转诐 讜诇讛讻讬 讗爪讟专讱 讬讻讬专 讜讻谉 驻住拽 专"转 讻讬 讬砖 诇住诪讜讱 注诇 讚讘专讬讜 讜讘诇讘讚 砖讬讛讬讛 诪讬讜砖讘 讛讬讟讬讘 讜讙诐 讘专讬砖 讘驻' 诪讬 砖讗讞讝讜 (诇讚讘专讬 专"转) 讚讗诪专 专讘 [讬讛讜讚讗] 讗诪专 砖诪讜讗诇 [砖讞讟 讘讜 砖谞讬诐 讗讜 专讜讘 砖谞讬诐 讜专诪讝] (讞讝专) 讜讗诪专 讻转讘讜 讙讟 诇讗砖转讜 讛专讬 讗诇讜 讬讻转讘讜 讜讬转谞讜 讗注"驻 砖讗讬谉 诇讱 讙讜住住 讙讚讜诇 诪讝讛 讜讗"讻 讬砖 诇住诪讜讱 注诇讬讜:

谞讗诪谞讬谉 讘诪讬诇转讬讛 讚专' 讬讛讜讚讛 讙专住讬' 谞讗诪谉 讚讗专讬砖讗 拽讗讬 讻砖讛讗讘 诪注讬讚 讜讘驻专拽 讬砖 谞讜讞诇讬谉 讗讬驻住讬拽讗 讛诇讻转讗 讻专' 讬讛讜讚讛. 讜讘驻' 讛讞讜诇抓 谞诪讬 讗诪专讬' 谞讗诪谉 讻专' 讬讛讜讚讛 讗讘诇 讗诐 讬砖 诇讛谉 讘谞讬诐 讗讬谞讜 谞讗诪谉:



讞讝拽讛 讚讻砖专讜转. 砖讛专讬 讬爪讗 诇讗讜讬专 讛注讜诇诐 讜注讚 讛谞讛 讛讬讛 讘讞讝拽转 讻砖专:



讛讬讬谞讜 讚讻转讬讘 讬讻讬专. 诇讗砖诪讜注讬谞谉 砖谞讗诪谉 诇驻住诇讜 讗讘诇 诇专讘谞谉 讚讗诪专讬 砖讗讬谞讜 谞讗诪谉 诇驻住诇讜 讗诇讗 诇讛讜专讬砖讜 讘谞讻住讬讜 驻讬 砖谞讬诐 诇诪讛 诇讬 拽专讗 驻砖讬讟讗 讚谞讗诪谉 讛讜讗 讘诪讙讜 讚讛讗 讗讬 讘注讬 诇诪讬转谉 诇讬讛 讻诇 谞讻住讬讛 讬讛讬讘 诇讬讛. 讛讬诇讻讱 讗注"讙 讚诇讗 讬讚注讬' 讗诐 讛讜讗 讘讻讜专 讗诐 诇讗讜 讻讙讜谉 砖讘讗讜 诪诪"讛 驻砖讬讟讗 讚谞讗诪谉 诪砖讜诐 诪讙讜:



诇讗讞专 诪讻谉. 诇讗讞专 砖讛注讬讚 讘驻谞讬谞讜 砖讛讜讗 专讜爪讛 诇诇讻转 讘讚专讱 专讞讜拽讛 讜讛注讬讚 讘驻谞讬谞讜 砖讛讜讗 讘讻讜专 讜讬讟讜诇 驻讬 砖谞讬诐 讘谞讻住讬 讗讘讬讜 讻砖讬诪讜转 讗讘讬 砖诇 讝讛 讛讗讘 讛诪注讬讚 谞讗诪谉 讜讛讻讗 诇讬讻讗 诪讙讜 讚讗讬谉 讬讻讜诇 诇讬转谉 (讗诇讗) 讘转讜专转 诪转谞讛 讚讗讬谉 讗讚诐 诪拽谞讛 讚讘专 砖诇讗 讘讗 诇讬讚讜:



讻砖讛讜讗 讙讜住住. 讻转讜讘 讘住' 讛转专讜诪讛 砖专"讞 驻讬' 砖讗注"驻 砖讛讜讗 诪讚讘专 讗讬谞讜 讬讻讜诇 诇讛拽谞讜转诐 讘诪转谞讛 讻讬讜谉 讚专讜讘 讙讜住住讬诐 诇诪讬转讛 讛专讬 讛讜讗 讞砖讜讘 讻诪转 讜讻转讘 讘注诇 讛转专讜诪讛 讜诪讻讗谉 诪讜讻讬讞 专讘讬谞讜 讬讜讗诇 讻讬 讙讜住住 讗注"驻 砖诪讚讘专 讘讟讜讘 讜讙诐 讚注转讜 诪讬讜砖讘转 注诇讬讜 讗讬谞讜 讬讻讜诇 诇讬转谉 讙讟 砖讞砖讜讘 讻诪转 砖讻诪讜 砖讗讬谞讜 讬讻讜诇 诇讛拽谞讜转 讘诪转谞讛 讗讬谞讜 讬讻讜诇 诇讬转谉 讙讟 讜讛讗 讚转谞谉 驻"拽 讚讗讛诇讜转 讗讚诐 诪拽谞讛 讜讻讜' 讜讗注"驻 砖讻转讘 讛专"诐 讘注专讻讬谉 驻"讗 讛讙讜住住 讗讬谉 诇讜 注专讱 讜讗讬谉 诇讜 讚诪讬诐 讛讜讗讬诇 讜专讜讘 讛讙讜住住讬诐 诪转讬诐 讛专讬 讛讜讗 讻诪转 注"讻. 诇讗 专爪讛 诇讜诪专 砖讬讛讗 讻诪转 诇讻诇 讚讘专 讗诇讗 诇讙讘讬 讛谞讬 诪讬诇讬 讚讜拽讗 拽讗诪专 讚诪讬 诇讬转 诇讬讛 砖讗讬谉 讗讚诐 谞讜转谉 讘讜 驻专讜讟讛 讻诪讜 砖讗讬谉 谞讜转谞讬谉 讘诪转 讜注专讱 谞诪讬 诇讬转 诇讬讛 讚讗讬谞讜 讬讻讜诇 诇讛注诪讬讚讜 诇驻谞讬 讛讻讛谉 讜诇讛注专讬讻讜 讜讗注"讙 讚讗"专 讬讜讞谞谉 讘诪讬 砖讗讞讝讜 砖讗诐 讗诪专 讻转讘讜 讜谞转谞讜 讙讟 诇讗砖转讬 讜讗讞讝讜 拽讜专讚讬讬拽讜住 诇讗 讬转谞讜 注讚 讜讻讜' 讻讚讘专讬专谞讗 讛转诐 (讚诪讚诪讬 诇讬讛 诇砖讜讟讛 讻讚讘专讬专谞讗 讛转诐) 讟注诪讗 讚讛讜讗讬诇 讜讛讜讗 砖讜讟讛 讜诪讚讘专 讗讬 砖专讬转 诇诪讬讛讘转 诇讬讛 讻砖讛讜讗 砖讜讟讛 讛讜讗讬诇 讜讗诪专 讻转讘讜 讜谞转谞讜 讻砖讛讜讗 驻拽讞 讗转讬 诇诪讬砖专讗 诇诪讬转谉 讙讬讟讗 讻讬 讗诪专 讻转讘讜 讜谞转谞讜 讻砖讛讜讗 砖讜讟讛 讚诇讗 讛讜讬 讙讟 讻诇诇 诪"讛 讘讛讱 讗谞驻讛 驻住讬诇 诇讬讛 专' 讬讜讞谞谉 诪讚专讘谞谉 讻讚讘专讬专谞讗 讛转诐 讗讘诇 诪讚讗讜专讬讬转讗 讛讜讬 讙讬讟讗 讚讛讗 讗诪专 讻转讘讜 讜谞转谞讜 讻砖讛讜讗 讞讜诇讛 讜诇讗 谞转谞讜讛讜 讻砖讛讜讗 讙讜住住 讜诇讗 谞驻讬拽 诪讬谞讛 砖讜诐 讞讜专讘讗 砖讗诐 讛讜讗 诪讚讘专 讬讻讜诇 诇注砖讜转 砖诇讬讞 注转讛 讜讙讬讟讜 讙讟 讜讗诐 讗讬谞讜 诪讚讘专 讛专讬 注砖讗诐 砖诇讜讞讬诐 讻砖讛讜讗 诪讚讘专 讜讛专讬 讛讜讗 注转讛 讞讬 讜诇讗 谞驻讬拽 诪讬谞讬讛 讞讜专讘讗 讜讛讜讬 讙讟 讻砖专 讜讗驻讬' 诪讚专讘谞谉 讜讘讛讚讬讗 讗诪专讬' 讘转讜住驻转讗 讛讬讛 爪诇讜讘 讜专诪讝 讜讗诪专 讻转讘讜 讙讟 诇讗砖转讬 讻讜转讘讬诐 讜谞讜转谞讬诐 讻诇 讝诪谉 砖讬砖 讘讜 谞砖诪讛 讝讛讜 注拽专 讜讘讗专谞讜 讘驻专拽 讻诇 讛讙讟 讜讘诪讬 砖讗讞讝讜. 讜讗驻讬诇讜 专讘讬 诪讗讬专 讚讗诪专 讗讚诐 诪拽谞讛 讚讘专 砖诇讗 讘讗 诇注讜诇诐 讘注讬 讚讘讛讛讬讗 砖注转讗 砖讬讘讗讜 诇讬讚讜 讬讛讬讛 讘专 谞转讬谞讛 讜讬讻讜诇 诇讚讘专 讜讙讜住住 诇讗讜 讘专 谞转讬谞讛 讜谞讗诪谉 讗祝 注诇 讙讘 讚诇讗 诪爪讬 诇诪讬转谉 诇讬讛 讚讗祝 注诇 讙讘 [讚讗诪专] 讚谞讻住讬诐 砖讬驻诇讜 诇讬 讻砖讗讛讬讛 讙讜住住 谞转讜谞讬诐 诇讱 诇讗讜 讻诇讜诐 讛讜讗 讗驻讬' 诇专讘讬 诪讗讬专. 讜讛讗讬 讚诇讗 讗诪专 诇讗讞专 砖诪转 讚讗驻讬诇讜 诪砖讜诐 讘讻讜专讛 讗讬谞讜 谞讜讟诇 讚专讗讜讬 讛讜讗 讜讗讬谉 讛讘讻讜专 谞讜讟诇 讘专讗讜讬 讻讘诪讜讞讝拽. 讗讘诇 讙讜住住 讛讜讗 讻讞讬 诇讻诇 讚讘专讬讜 讜谞讜讞诇 讜诪谞讞讬诇:



讜讗诐 砖诇讜 拽讚诪讜 讗讬谉 诇讱 讘讟讜诇 砖诇讬讞讜转 讙讚讜诇 诪讝讛:



讗诐 讗讬谉 讬讚讜注. 讗讬讝讛 诪讛谉 拽讚诐:

讜讞讻诪讬诐 讗讜诪专讬诐 讗讬谞讜 谞讗诪谉. 驻讬专砖 讛诪讜专讛 讗驻住讜诇讬 拽讬讬诪讬 讗讘诇 诇注谞讬谉 讘讻讜专 诇讗 驻诇讬讙讬. 讜讗讬谞讜 谞专讗讛 诇讬 讚讛讗 讗诪专讬谞谉 讘驻' 讬砖 谞讜讞诇讬谉 讘讛诇讻讛 讛讗讜诪专 讗讬砖 驻诇讜谞讬 讘谞讬 讘讻讜专讬 诇讗 讬讟讜诇 驻讬 砖谞讬诐 砖诇讞讜 诇讬讛 讘谞讬 讗拽专讗 讚讗讙诪讗 诇砖诪讜讗诇 讬诇诪讚讬谞讜 专讘讬谞讜 讛讬讜 诪讜讞讝拽讬谉 讘讜 砖讛讜讗 讘讻讜专 讜讗诪专 讗讘讬讜 注诇 讗讞专 讘讻讜专 讛讜讗 诪讛讜 砖诇讞 诇讛讜 讻讜转讘讬谉 讛专砖讗讛 讝讛 诇讝讛 诪住驻拽讗 诇讬讛 讗讬 讻专' 讬讛讜讚讛 讗讬 讻专讘谞谉 讚转谞讬 讬讻讬专 讬讻讬专谞讜 诇讗讞专讬诐 讻讜' 讜转讜 拽讗诪专讬谞谉 讛转诐 转"专 讛讬讜 诪讜讞讝拽讬谉 讘讜 砖讛讜讗 讘讻讜专 讜讗诪专 讗讘讬讜 注诇 讗讞专 砖讛讜讗 讘讻讜专 谞讗诪谉 讻专讘讬 讬讛讜讚讛 砖讗讬谞讜 讘讻讜专 讜讗诪专 讗讘讬讜 砖讛讜讗 讘讻讜专 讗讬谞讜 谞讗诪谉 讻专讘谞谉 讗诇诪讗 驻诇讬讙讬 专讘讬 讬讛讜讚讛 讜专讘谞谉 诇讙讘讬 讘讻讜专 讚诇专' 讬讛讜讚讛 谞讗诪谉 讛讗讘 讗驻讬' 讘诪拽讜诐 砖诪讻讞讬砖 讛讞讝拽讛 讜诇专讘谞谉 讗讬谞讜 谞讗诪谉 诇讛讻讞讬砖 讛讞讝拽讛 讜诇讗 讛讗诪讬谞转讜 转讜专讛 讗诇讗 讻砖讘讗讜 诪诪讚讬谞转 讛讬诐 讜诇讗 讛讻专谞讜 诪注讜诇诐 讜诇讗 讛讞讝拽谞讜 诪讬 讛讜讗 讛讘讻讜专 砖诐 讛讜讗 谞讗诪谉 讗讘 讜讻诇 砖讬讟讛 讝讜 砖讗讜诪专 讻讗谉 讘砖诇诪讗 诇专' 讬讛讜讚讛 讛讬讬谞讜 讚讻转讬讘 讬讻讬专 讻讜' 注讚 砖谞驻诇讜 诇讜 讻砖讛讜讗 讙讜住住 讗讜诪专 讙诐 砖诐. 讜专讘讬谞讜 讬爪讞拽 诪驻讗住 讝爪"诇 讻转讘 讜讗讬驻住拽讗 讛讬诇讻转讗 讘讛讚讬讗 讻专' 讬讛讜讚讛 讘驻' 讬砖 谞讜讞诇讬谉 讜讛讗 讚拽讬"诇 讛诇讻讛 讻专讘讬 讬讛讜讚讛 讛"诪 讘讚诇讗 讗转讞讝拽 讘讻砖专讜转 讗讘诇 讗讬 诇讗 讗诪专 讛讗讘 讘砖注转 诇讬讚讛 讜谞驻拽 注诇讛 拽诇讗 讚讘专讬讛 讛讜讗 讜诇讗 拽讗 诪注专注专 讜诇讘转专 讛讻讬 拽讗 驻住讬诇 诇讬讛 诇讗 诪讛讬诪谉 讚讬拽讗 谞诪讬 讚拽转谞讬 注诇 讛注讜讘专 砖讘诪注讬讛 讛讻讬 谞诪讬 讘谞讬 讝讛 讚拽转谞讬 讚讜诪讬讗 讚注讜讘专 讛讜讗 讚注讚讬谉 诇讗 讗转讞讝讬拽 讜诪住转讬讬注 讛讗 住讘专讗 诪讛讗 讚讙专住讬谞谉 讘驻专拽 讬砖 谞讜讞诇讬谉. 讜讻谉 讛诇讻转讗 讜讗讬谞讜 谞专讗讛 诇讬 讚讗讚专讘讛 诪讬砖 谞讜讞诇讬谉 诪讜讻讞 讚讗驻讬诇讜 诇讛讻讞讬砖 讛讞讝拽讛 讛讬讛 诪讗诪讬谞讜 专讘讬 讬讛讜讚讛 讜讘讛诇讻转谉 谞诪讬 讗诪专讬谞谉 讜诇讗 诪讬讘注讬讗 讛讗讬 讚讗讬转 诇讬讛 讞讝拽讛 讚讻砖专讜转 讗诇讗 讗驻讬诇讜 注讜讘专 讚诇讬转 诇讬讛 讞讝拽讛 讚讻砖专讜转 讻讜'. 讗诇诪讗 诪讗讬 讚转谞讗 讘谞讬 讝讛 诪诪讝专 讛讜讗 讘讚讗讬转 诇讬讛 讞讝拽讛 讚讻砖专讜转 诪讬讬专讬 讜讗驻讬' 讛讻讬 驻诇讬讙 专讘讬 讬讛讜讚讛 讚讗诪专 谞讗诪谉. 讜讻谉 驻讬专砖 专讘讬谞讜 讞谞谞讗诇 讝爪讜拽"诇 讘砖诇诪讗 诇专讘讬 讬讛讜讚讛 讚讗诪专 谞讗诪谉 诇讜诪专 讝讛 讛讘谉 诪诪讝专 讛讜讗 讜诪讜爪讬讗讜 诪讬专讜砖转讜 讗注"驻 砖讛讛讜讗 诪讜讞讝拽 讻讬 讛讜讗 讘谞讜 讛讜爪专讱 讛讻转讜讘 诇讜诪专 讘讘讻讜专 讬讻讬专 讬讻讬专谞讜 诇讗讞专讬诐 讻讬 谞讗诪谉 讛讜讗 讗祝 注诇 驻讬 砖诪讜讞讝拽 诇谞讜 讘讗讞专 砖讛讜讗 讘讻讜专 讗诇讗 诇专讘谞谉 砖讗诪专讜 讻讬讜谉 砖讛讜讗 诪讜讞讝拽 砖讛讜讗 讘谞讜 讗讬谞讜 谞讗诪谉 诇讜诪专 讗讬谞讜 讘谞讬 讻讱 讛讘讻讜专 讻讬讜谉 砖诪讜讞讝拽 诇谉 讘讗讞专 砖讛讜讗 讘讻讜专 讗讬谞讜 谞讗诪谉 讬讻讬专 诇诪讛 诇讬. 谞转讘专专 讻讬 讻诇 注讬拽专 讞诇讜拽转诐 讛讬讗 诇讛讻讞讬砖 讛讞讝拽讛. 讜讗讬驻住讬拽 讛讬诇讻转讗 讘讬砖 谞讜讞诇讬谉 讻专讘讬 讬讛讜讚讛 讙讘讬 讘讻讜专 讜诪住驻拽讗 诇讬 讗讬 讛诇讻转讗 讻讜讜转讬讛 谞诪讬 讙讘讬 诇驻住讜诇 讗转 讘谞讬讜 讗讬 诇讗. 讜诪讬讛讜 讗讬诪转 拽讗 讗诪专讬谞谉 讚谞讗诪谉 讛讗讘 诇驻住讜诇 讗转 讘谞讜 讛谞讬 诪讬诇讬 讻讬 诇讗 拽讬讬诪讗 讗诪讜 讜诪讻讞砖讗 诇讬讛. 讗讘诇 讛讬讻讗 讚讗诪讜 诪讻讞砖讗 诇讬讛 讛讬讗 诪讛讬诪谞讗 讻讚讻转讘讬转 诇注讬诇 讘驻专拽讬谉 注讬讬谉 讘住"驻 讛讞讜诇抓 讘诪讛讚讜专讗 讘转专讗. 讜注讬讬谉 讘驻专拽 讬砖 谞讜讞诇讬谉 讘诪讛讚讜专讗 专讘讬注讗讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讗讬 拽专讗 讻讜' 讜拽住"讚 讚讛"拽 砖讛讬讗 讗诇诪谞讛 诪诪讬讜讞住 讻讜' 讻讚讚专砖 诇讬讛 专"讬 讻讜' 注讻"诇 讛讗讬 诪拽砖讛 讜讚讗讬 讚讛讻讬 拽住"讚 诇驻专砖 拽专讗 讻专讘讬 讬讛讜讚讛 讚诇讗 驻专讬砖 讘讬讛 讘拽专讗 讚讘讙讘专讗 讗讞专讬谞讗 讘注讬 诇讗砖转注讜讬讬 讜诇讻讱 诪拽砖讛 讛讬讻讬 诪驻住讬拽 拽专讗 诪诪讬诇讗 讗讘诇 讗讬 讗住讬拽 讗讚注转讬讛 诇驻专砖 讻专讘谞谉 拽专讗 讚住讬驻讗 诪驻讜专砖 讛讜讗 讚讘讻讛谉 讛讚讬讜讟 讗讬讬专讬 诪讻讛谉 讛讬讬谞讜 讚诪拽爪转 讻讛谞讬诐 讬拽讞讜 讜诇讗 讻诇 讻讛谞讬诐 讜拽"诇:


转讜住' 讘讚"讛 诇讗 爪专讬讻讗 讻讜' 讚讙讜住住 讗讬谉 诪注砖讬讜 讻诇讜诐 讜拽砖讛 讻讜' 讚讙讜住住 讛专讬 讛讜讗 讻讞讬 讻讜' 注讻"诇 讜诪转讜讱 砖诪注转讬谉 讙讜驻讛 诇讗 转拽砖讬 诇讛讜 诇驻专砖"讬 讚注"讻 讙讜住住 讛专讬 讛讜讗 讻讞讬 讚讗讬 讻诪转 讛讜讗 讘转讜专转 讘讻讜专讛 谞诪讬 诇讗 讬讟讜诇 讚讛讜讛 诇讬讛 专讗讜讬 讚讬砖 诇讜诪专 讚诇讗 讞砖讬讘 讻诪转 讗诇讗 讘讚讘专 讛讘讗 注诇 讬讚讬 诪注砖讬讜 讜讚讬讘讜专讜 讚讗讬谞讜 讻诇讜诐 讗讘诇 讘讬专讜砖讛 讛讘讗讛 诪诪讬诇讗 讞砖讬讘 讻讞讬 讗讘诇 诪讛谞讱 讚砖诪讞讜转 讜讚讙讬讟讬谉 拽砖讬讗 诇讛讜 砖驻讬专 讚讚讬讘讜专讜 讜诪注砖讬讜 讛讜讬 讻讞讬 讜拽"诇:





专砖"砖

讘诪砖谞讛 专讬"讗 谞讗诪谞讬诐. 讜讻' 讛专注"讘 讚讛讗诐 讗讬谞讛 谞讗诪谞转. 讜讻' 讛转讜"讞 讚讗诐 谞讗诪讬谉 诇讛 讗"讻 转讛讗 谞驻住诇转 诪砖讜诐 讝讜谞讛 讜讗讬谉 讗讚诐 谞驻住诇 注"讬 注爪诪讜 注"砖. 讜讗讬谉 讝讛 诪住驻讬拽 讚讗诐 讛讬转讛 讝讜谞讛 讻讘专 诪讗"诇. 讜注讜讚 讚讙诐 注诇 注爪诪讛 谞讗诪谞转 讚砖讜讬转讛 讗谞驻砖讛 讞转讬讻讛 讚讗讬住讜专讗 注讬' 讬讘诪讜转 (诪讝) 转讚"讛 谞讗诪谉. 讜注讬' 砖诇讛讬 谞讚专讬诐 讙讘讬 讛讗讜诪专转 讟诪讗讛 讗谞讬 诇讱 讜讘专"谉 砖诐:



专砖"讬 讘诪砖谞讛 讚"讛 讗讬谞讜 谞讗诪谉. 讚拽专讜讘 讛讜讗 讗爪诇讜. 注讬' 讘专"谉. 讜讘讙诪专讗 讚"讛 诇讗 诪讛讬诪谞讗 驻讬' 讘注爪诪讜 讚诇讗 诪讬驻住诇 讗诇讗 讘注讚讜转 讙诪讜专讛. 讜讛讗 讚诇讗 驻讬' 砖诐 诪砖讜诐 拽讜专讘讛. 讚讛诇讗 讗讜诪专 砖讗讬谞讜 讘谞讜. 讗讘诇 诪"诪 讛"讛 讞讜专讙讜 讚谞讞砖讘 讘拽专讜讘讬诐 讘驻' 讝"讘:



专砖"讬 讚"讛 讗讬谞讜 谞讗诪谉. 讗讘诇 诇注谞讬谉 讘讻讜专 诇"驻. 注诪砖"讻 诇注讬诇 (注讚) 注诇 驻讬专讜砖讜:



专砖"讬 讘诪砖谞讛 讚"讛 讗讬谞讜 讬讚讜注. 讻爪"诇:





驻谞讬 讬讛讜砖注

讘讚"讛 讜住讬驻讗 讘讻讛谉 讛讚讬讜讟 讜拽住"讚 讚讛讻讬 拽讗诪专 讻讜' 注讻"诇. 讛讗 讚驻专砖"讬 拽住"讚 讗注"讙 讚拽讜砖讟讗 讚诪讬诇转讗 讛讻讬 讛讜讗 诇专"讬 讗驻"讛 砖讬讬讱 砖驻讬专 诇砖讜谉 拽住"讚 讚讛砖转讗 谞诪讬 讗住讬拽 讗讚注转讗 讚讛诪拽砖讛 讛讱 讚专砖讛 讚诇拽诪谉 讜讻讛"讙 讗砖讻讞谉 讘诇砖讜谉 专砖"讬 讟讜讘讗 讗诇讗 讚诇驻"讝 注讬拽专 拽讜砖讬转 专讘 谞讞诪谉 诇专讘讗 讛讬讬谞讜 讗诇讬讘讗 讚专"讬 讚讜拽讗 讚诇讗讬谞讱 转谞讗讬 讚讚专砖讬 讜讛讗诇诪谞讛 讗砖专 转讛讬讛 讗诇诪谞讛 讛讬讬谞讜 讚诪砖讗专 讻讛谞讬诐 讬拽讞讜 讜诇讛转讬专 讗诇诪谞讛 诇讻讛谉 讛讚讬讜讟 讗转讬 讗"讻 诇讗 砖讬讬讱 诇讗拽砖讜讬讬 专讬砖讗 讘讻讛"讙 讜住讬驻讗 讘讻讛谉 讛讚讬讜讟 讻讬讜谉 讚驻砖讟讗 讚拽专讗 诪驻专砖讬谞谉 讛讻讬 讻诪讜 砖驻讬' 专砖"讬 讘住诪讜讱 讘讚"讛 诪砖讗专 讻讛谞讬诐 讬拽讞讜 讚诇驻专讜砖讬 讗转讗 诪砖讗"讻 诇专' 讬讛讜讚讗 诪拽砖讛 砖驻讬专 讜谞专讗讛 讚诪讛"讟 诇讗 谞讬讞讗 诇讛讜 诇讛转讜住' 诪注讬拽专讗 诇驻专砖 讻驻讬专讜砖 专砖"讬 讜诪砖诪注 诇讛讜 讟驻讬 诇驻专砖 讘注谞讬谉 讚砖讬讬讱 讛讱 拽讜砖讬讗 讚专' 谞讞诪谉 讗诇讬讘讗 讚讻"注 讻谞"诇 讜注讬讬谉 注讜讚 讘住诪讜讱:


转讜住驻讜转 讘讚"讛 讛讗讬 拽专讗 讻讜' 驻讬专讜砖 讚讻转讬讘 讗诇诪谞讛 诇讗 讬拽讞讜 讜住讬驻讗 讘讻讛谉 讛讚讬讜讟 讚讻转讬讘 诪讝专注 讬砖专讗诇 讻讜' 讜诪讬讬专讬 讘讻诇 讻讛谞讬诐 注讻"诇. 诇诪讗讬 讚诪砖诪注 诇讛讜 讛砖转讗 谞诪讬 诇讗 诪爪讜 诇驻专砖 讚住讬驻讗 讘讻讛谉 讛讚讬讜讟 讗讙专讜砖讛 拽讗讬 讚讗讬讬专讬 谞诪讬 讘讻诇 讻讛谞讬诐 讗诇讗 讚讘讛讗 诇讗 讗讬讻驻转 诇谉 讻讬讜谉 讚讘讗讜专讬讬转讗 谞诪讬 讻转讬讘 讘讛讚讬讗 讘讻"讙 讗诇诪谞讛 讜讙专讜砖讛 诇讗 讬拽讞 讗诇讗 诇注谞讬谉 诪讝专注 讘讬转 讬砖专讗诇 讚诇讗 讻转讬讘 讘讗讜专讬讬转讗 讗诇讗 讬讞讝拽讗诇 讙讜驻讗 讛讻讬 讙诪讬专 诇讛 讜诪驻专砖 诇讛讜 讗"讻 讻讬讜谉 讚讗讬讬专讬 讗祝 讘讻讛谉 讛讚讬讜讟 拽砖讬讗 诇讬讛 砖驻讬专 讚讛讜"诇 诇驻专讜砖讬 讻讬 讛讬讻讬 讚诇讗 谞讬诪讗 讚诇讗 讗讬讬专讬 讗诇讗 讘讻"讙 诇讞讜讚 讚讜诪讬讗 讚专讬砖讗 讻谉 谞"诇:


讘讗"讚 讜谞专讗讛 诇驻专砖 讻讜' 讜住讬驻讗 讚拽专讗 讚讻转讬讘 讜讛讗诇诪谞讛 讻讜' 注讚 住讜祝 讛讚讬讘讜专. 诇讻讗讜专讛 谞专讗讛 讚讛讬讬谞讜 诇讙诪专讬 讻驻专砖"讬 讗诪谞诐 诇诪讗讬 讚驻专讬砖讬转 诇讬转讗 讚诇驻专砖"讬 诇讗 砖讬讬讱 拽讜砖讬讗 讚专讘 谞讞诪谉 讗诇讗 诇讚专砖讗 讚专' 讬讛讜讚讗 讻讚驻专讬砖讬转 讜诇讛转讜住' 诇讗 诪砖诪注 诇讛讜 诇驻专砖 讻谉 讻讬讜谉 讚住转诪讗 诪拽砖讛 讜诪砖诪注 诇讛讜 讚诇讻"注 诪拽砖讛 讻讬讜谉 讚住讜祝 住讜祝 住讬驻讗 讚拽专讗 讗讬讬专讬 诪讬讛讗 讘讻讛谉 讛讚讬讜讟 讛讜"诇 诇讬讞讝拽讗诇 诇驻专砖 讘讛讚讬讗 讚诇砖讜谉 诪砖讗专 讻讛谞讬诐 讬拽讞讜 诇讗 诪砖诪注 砖驻讬专 讘驻砖讟讗 讚拽专讗 讻谉 谞"诇 讜讚讜"拽:


诪砖谞讛 讛讗讜诪专 讝讛 讘谞讬 诪诪讝专 讛讜讗 讜驻专砖"讬 砖谞讜诇讚 诇讜 诪讞讬讬讘讬 讻专讬转讜转. 讜诇砖讜谉 讝讛 讬砖 诇驻专砖讜 讘讗' 诪砖谞讬 注谞讬讬谞讬诐 讗讜 砖讗讜诪专 注诇 讗' 砖谞讜诇讚 诪驻谞讜讬讛 砖讝讬谞转讛 砖讛讜讗 讘谞讜 讜讗讜转讛 讛驻谞讜讬讬讛 讛讬讗 讗讞讜转讜 讗讜 讗讞讜转 讗砖转讜 讘注谞讬谉 砖讛讜讗 诪诪讝专 讗讜 砖讗讜诪专 注诇 讘谉 讗砖转讜 诪诪砖 砖讛讬讗 讗住讜专讛 诇讜 讜讘注谞讬谉 砖讗讬谉 讗谞讜 诪讻讬专讬谉 讗转 讗砖转讜 讗诐 诇讗 注诇 驻讬讜 讜讗注"讙 讚拽讬"诇 讗讬谉 讗讚诐 诪砖讬诐 注爪诪讜 专砖注 讗驻"讛 拽讗诪专 专"讬 讚谞讗诪谉 讜爪"诇 讚讛讬讬谞讜 讛讬讻讗 砖谞讜转谉 讗诪转诇讗 诇讚讘专 砖诇讗 讬讚注 砖讛讬讗 讗住讜专讛 诇讜 讘讞讬讬讘讬 讻专讬转讜转 讜诇驻"讝 爪"诇 谞诪讬 讚讛讗 讚拽讗诪专 讘讙诪专讗 诪讛讜 讚转讬诪讗 讗讬讛讜 诇讗 拽讬诐 诇讬讛 讛讬讬谞讜 诪砖讜诐 讚讗讬讻讗 诇诪讬诪专 讚诪讗讞专 谞转注讘专讛 讜诇驻讬 讚专讱 讛砖谞讬 讚注诇 讘谉 讗砖转讜 拽讗诪专 讗注"讙 讚拽讬"诇 专讜讘 讘注讬诇讜转 讗讞专 讛讘注诇 讗驻"讛 诪讬讚讬 住驻讬拽讗 诪讬讛讗 诇讗 谞驻拽讗 砖诪讗 讝讬谞转讛 诪讗讞专 讜讻讬讜谉 砖讛讬讗 讗住讜专讛 诇讜 诪讞讬讬讘讬 讻专讬转讜转 谞诪爪讗 砖诇讗 转驻住讜 拽讬讚讜砖讬谉 砖诇讜 讻诇诇 讜讛讜讬讗 诇讬讛 驻谞讜讬讬讛 诇讙讘讬 讚讗讞专 讜讻"砖 讚讬砖 诇驻专砖 讻谉 讘讚专讱 讛专讗砖讜谉 讗诇讗 讚讗讻转讬 讘讚专讱 讛专讗砖讜谉 拽砖讬讗 诇讬 讛讬讗讱 诪讛讬诪谉 诇专' 讬讛讜讚讗 讛讗 诪砖讬诐 注爪诪讜 专砖注 砖讝讬谞讛 注诐 驻谞讜讬讛 讜讬砖 诇讬讬砖讘:


讜诪讛 砖讛讻专讬讞讜 诇专砖"讬 讝"诇 诇驻专砖 讻谉 讜诇讗 诪驻专砖 讘注谞讬谉 砖讗讜诪专 注诇 诪讬 砖讛讜讗 讘讞讝拽转 讘谞讜 砖讗讬谞讜 讘谞讜 讻诪讜 砖讛讜讗 讘讟讜讗"注 讜讘砖"注 住讬' 讚' 谞专讗讛 诇讬 讚诇讬砖谞讗 讚诪转谞讬转讬谉 讛讻讬 讚讬讬拽 诇讬讛 砖讗讜诪专 讘谞讬 讝讛 诪诪讝专 讛讜讗 诪砖诪注 砖讗讜诪专 砖讛讜讗 讘谞讜 讜注讜讚 谞专讗讛 讚专砖"讬 诪驻专砖 诇讚专砖讛 讚专' 讬讛讜讚讛 诪讬讻讬专 讘注谞讬谉 讝讛 讻诪讜 砖讛讘讬讗讜 讛转讜住' 诇注讬诇 讚祝 注"讚 讘讚"讛 讻砖诐 讘砖诐 专讘讬谞讜 讗诇讬讛讜 讚讛讗 讚讻转讬讘 讘谉 讛砖谞讜讗讛 讬讻讬专 讛讬讬谞讜 砖诪注讬讚 注诇 讗砖转讜 砖讛讬讗 砖谞讜讗讛 讘谞砖讜讗讬讛 讜讗注"讙 讚诇驻"讝 讗讬讬专讬 拽专讗 讘讞讬讬讘讬 诇讗讜讬谉 讜讘驻住讜诇讬 讻讛讜谞讛 讗驻"讛 诪诪讬诇讗 砖诪注讬谞谉 诇注谞讬谉 讗讬住讜专 诪诪讝专转 讚讞讬讬讘讬 讻专讬转讜转 讚讘讻诇 注谞讬谉 谞讗诪谉 诇驻住讜诇 讜讻诪讜 砖讻转讘 讘注诇 转讜住驻讜转 讬"讟 讘讝讛 注"砖:


讗诪谞诐 讛讟讜专 讜讛砖"注 砖讛砖诪讬讟讜 诇讙诪专讬 讞诇讜拽讛 讝讗转 讜诇讗 讻转讘讜 讗诇讗 讘注谞讬谉 砖讗讜诪专 注诇 诪讬 砖讛讜讗 讘讞讝拽转 讘谞讜 砖讗讬谞讜 诪诪谞讜 谞专讗讛 讚讛讻讬 诪驻专砖讜 诇砖讜谉 讛诪砖谞讛 讜讛讬讬谞讜 讻驻讬专讜砖 讛专讗砖讜谉 砖讻转讘讜 讛转讜住驻讜转 诇注讬诇 讚祝 注"讚 讘诪讬诇转讗 讚专讘讬 讬讛讜讚讛 讜讘驻讬' 讚专砖讗 讚讬讻讬专 讜诇驻"讝 讗讬讻讗 诇诪讬诪专 讚讛讗 讚拽讗诪专 讘讙诪专讗 讗讬讛讜 讚诇讗 拽讬诐 诇讬讛 讗注"讙 讚诪住转诪讗 讗讬讬专讬 讘注谞讬谉 砖讗讜诪专 砖讝讛 讝诪谉 专讘 砖驻讬专砖 诪讗砖转讜 讘注谞讬谉 讚讜讚讗讬 诪讗讞专 谞转注讘专讛 讗驻"讛 讗讬讻讗 诇诪讬诪专 讚诪注讻讜"诐 讜注讘讚 谞转注讘专讛 讜讛讜诇讚 讻砖专 讜讗注"讙 讚诇驻"讝 注"讻 讗讬讬专讬 讘诪拽讜诐 砖专讜讘 驻住讜诇讬谉 讗爪诇讛 讜诇讗 砖讻讬讞讬 讗驻"讛 诪讬讚讬 住驻讬拽讗 诇讗 谞驻拽讗. 讜讘诪讛 砖讛砖诪讬讟讜 讜诇讗 讛讘讬讗讜 讞诇讜拽讛 讛专讗砖讜谞讛 讗驻砖专 讚讛讟讜专 讜讛砖"注 住讘专讬 讚讘讻讛"讙 诪讜讚讛 专讘讬 讬讛讜讚讛 讚讗讬谞讜 谞讗诪谉 诪砖讜诐 讚讗讬谉 讗讚诐 诪砖讬诐 注爪诪讜 专砖注 讻讚驻专讬砖讬转. 讗诇讗 砖专讗讬转讬 砖讛专诪讘"诐 讝"诇 讛讘讬讗 砖谞讬 讛讞诇讜拽讜转 讘讞讬讘讜专讜 讘讛诇讻讜转 讗讬住讜专讬 讘讬讗讛 讜讻谉 讛转讜住驻讜转 诇注讬诇 讚祝 注"讚 讛讘讬讗讜 砖谞讬 讛驻讬专讜砖讬诐 讗诐 讻谉 讛转诪讬讛 讘诪拽讜诪讛 注诇 讛讟讜专 讜讛砖"注 砖讛砖诪讬讟讜 讛讞诇讜拽讛 讛专讗砖讜谞讛 讜爪"注 讜讚讜"拽:


讘讚"讛 讗讬谞讜 谞讗诪谉 讚拽专讜讘 讛讜讗 讗爪诇讜 讻讜'  讜诇讻讗讜专讛 讬砖 诇转诪讜讛 讚诪讗讬 讗讬专讬讗 拽专讜讘 讛讗 讗驻讬诇讜 注"讗 讚注诇诪讗 讗讬谞讜 谞讗诪谉 诇驻住讜诇 讛讬讻讗 讚讗讬转 诇讬讛 讞讝拽转 讻砖专讜转 讜讗讬 诇注谞讬谉 讛注讜讘专 讚诇讬转 诇讬讛 讞讝拽转 讻砖专讜转 讛讜爪专讱 诇驻专砖 讻谉 讘注谞讬谉 讚注讚 讗讞讚 讘注诇诪讗 诪讛讬诪谉 讗"讻 诪讗讬 讙专讬注讜转讗 讚拽专讜讘 讛讗 拽讬"诇 讚讻诇 讛讬讻讗 讚注"讗 谞讗诪谉 讛"讛 讚拽专讜讘 谞诪讬 诪讛讬诪谉 讜讗祝 诇诪讗讬 讚诪砖诪注 讘驻' 讛讗砖讛 砖谞转讗专诪诇讛 讘讛讗 讚讛讗讘 谞讗诪谉 诇讛讗讻讬诇讜 讘转专讜诪讛 讚讗讬讻讗 诇诪"讚 讚拽专讜讘 诇讗 诪讛讬诪谉 讛转诐 诪砖讜诐 诪注诇讛 讚讬讜讞住讬谉 讜诇讛拽诇 讛讜讗 讚诇讗 诪讛讬诪谉 诪砖讗"讻 讛讻讗 讚诇驻住讜诇 讗讬谉 砖讜诐 住讘专讗 诇讜诪专 讚诪砖讜诐 砖讛讜讗 拽专讜讘 诇讗 讬讛讗 谞讗诪谉 诇讛讞诪讬专 讟驻讬 诪注"讗 讚注诇诪讗 讜谞专讗讛 讚专砖"讬 讝"诇 诇拽讜砖讟讗 讚诪讬诇转讗 讛讜爪专讱 诇驻专砖 讻谉 诇讗砖诪注讬谞谉 讚讗驻讬' 注诐 注讚 讗' 讻砖专 谞诪讬 诇讗 诪爪专驻讬谞谉 诇讗 诪讬讘注讬讗 讛讬讻讗 讚讗讬转 诇讬讛 讞讝拽转 讻砖专讜转 讚讘注讬谞谉 砖谞讬 注讚讬诐 讻砖专讬诐 讚讜拽讗 讗诇讗 讗驻讬诇讜 诇注谞讬谉 讛注讜讘专 讚诇讬转 诇讬讛 讞讝拽转 讻砖专讜转 讗驻"讛 讻讬讜谉 讚讗讬讻讗 诇诪讬转诇讬 讘专讜讘 讻砖讬专讬谉 讻讚驻专讬砖讬转 转讜 诇讗 诪讛讬诪谉 讗祝 诇爪专祝 注诐 讗讞专 诇注砖讜转讜 讜讚讗讬 诪诪讝专 讗诐 诇讗 讘砖谞讬 注讚讬诐 讻砖讬专讬诐 讜讻"砖 诇讚专讱 讛砖谞讬 砖讻转讘转讬 讚讗祝 注讜讘专 谞诪讬 讗讬转 诇讬讛 讛讗讬 讞讝拽讛 砖讗讬谉 讗诪讜 讗住讜专讛 诇讗讘讬讜 诪砖讜诐 讞讬讬讘讬 讻专讬转讜转 讜诪砖"讛 讘注讬谞谉 砖谞讬 注讚讬诐 讻砖专讬诐 讚讜拽讗 讻谉 谞"诇 讜讚讜"拽:


砖诐 讘讙诪专讗 诪讗讬 讗驻讬诇讜 砖谞讬讛诐. 讜讗注"讙 讚讜讚讗讬 讗讬讻讗 专讘讜转讗 讘砖谞讬讛诐 讟驻讬 讗驻"讛 诪拽砖讛 诪讗讬 讗驻讬诇讜 砖谞讬讛诐 诪讜讚讬诐 注诇 讛注讜讘专 讚拽转谞讬 讜讻谉 讛讜讗 讘讞讬讚讜砖讬 讛专讬讟讘"讗 讝"诇:


转讜住驻讜转 讘讚"讛 诇讗 爪专讬讻讗 讘谞讻住讬诐 砖谞驻诇讜 讻讜' 注讚 住讜祝 讛讚讬讘讜专. 注讬讬谉 讘讻诇 讝讛 讘诇砖讜谉 讛专讗"砖 讝"诇 讘讗专讬讻讜转 讜诇驻讬 砖讗讬谉 讻讗谉 注讬拽专 诪拽讜诪讜 诇讗 专爪讬转讬 诇讛讗专讬讱 专拽 诇驻专砖 讛注讜诇讛 诪转诪爪讬转 讚讘专讬 讻讜诇诐 讚讗祝 诇专"诪 讚讗诪专 讗讚诐 诪拽谞讛 讚砖诇讘"诇 诪"诪 注讬拽专 讛拽谞讬谉 讗讬谞讜 讗诇讗 讗讞专 砖讘讗讜 讛谞讻住讬诐 诇注讜诇诐 讚拽讜讚诐 砖讘讗讜 诇注讜诇诐 诇讻"注 讬讻讜诇 诇讞讝讜专 讘讜 讜讬转讻谉 讬讜转专 诇驻讬 诪讛 砖驻讬专砖转讬 讘讻诪讛 讚讜讻转讬 讚注讬拽专 讟注诪讗 讚讗讚诐 诪拽谞讛 讛讬讬谞讜 讚诪讛讗讬 砖注转讗 诪讞讬讬讘 注爪诪讜 诇转谞讗讬 讝讛 诇拽讬讬诐 转谞讗讜 讻砖讬讘讗 诇注讜诇诐 讜讗"讻 讗转讬 砖驻讬专 讚讛讻讗 讘讙讜住住 讻讬讜谉 讚讘讛讗讬 砖注转讗 讚谞驻讬诇转 讛谞讻住讬诐 诇讗讜 讘专 讛拽谞讗讛 讛讜讗 诇讗 诪讛谞讬 讛诪转谞讛 讚诪拽讜讚诐 讻诇诇. 讜讘讚专讱 讝讛 爪专讬讱 诇驻专砖 讙"讻 讚讛讗 讚诪住拽讜 讛转讜住' 讚讙讜住住 诪转谞转讜 诪转谞讛 讗诇讗 讚诪住转诪讗 讗讬谞讜 讬讻讜诇 诇讚讘专 诇讗讜 讚讜拽讗 讘讬讻讜诇 诇讚讘专 转诇讬讗 诪讬诇转讗 讚讛讗 讗讬谉 爪专讬讱 诇讚讘专 讚讛讗 讞诇' 讛诪转谞讛 诇诪驻专注 讻诇 讻诪讛 讚诇讗 讛讚专 讘讬讛 讗诇讗 讚注讬拽专 讻讜讜谞转诐 讘讝讛 讚住转诐 讙讜住住讬谉 讗讬谉 讬讻讜诇讬谉 诇讚讘专 诪讞诪转 砖谞讟专驻讛 讚注转谉 讜讗诐 讻谉 讘讛讗讬 砖注转讗 诇讗讜 讘专 讛拽谞讗讛 讛讜讗 讻诇诇 讻谉 谞"诇 讜注讬讬谉 讘讘讬转 讬讜住祝 讗"注 住讬' 拽讻"讗 讜讘住驻专 讙讟 驻砖讜讟 讛讗专讬讱 讘讝讛 讜谞专讗讛 诪住讜祝 讚讘专讬讜 砖诪驻专砖 讘注谞讬谉 讗讞专 讜讬砖 诇讬 诇讚拽讚拽 讘讚讘专讬讜 讗诇讗 砖讗讬谉 诇讛讗专讬讱 讻讗谉 讬讜转专 讜讚讜"拽:





讬诐 砖诇 砖诇诪讛

讚讬谉 讚谞讗诪谉 讛讗讘 注诇 讘谞讜 诇讜诪专 砖讘讻讜专 讛讜讗 诇转转 诇讜 驻讬 砖谞讬诐 讗驻讬' 讘谞讻住讬' 砖谞驻诇讜 诇讜 讻砖讛讜讗 讙讜住住 讜讙诐 谞讗诪谉 诇讜诪专 注诇 讘谉 讘讬谉 讛讘谞讬诐 砖讛讜讗 讘讻讜专 讗祝 砖谞注砖讛 讛讙讚讜诇 诪转讜' 讻讱 诪诪讝专 讜讙诐 谞讗诪谉 诇讜诪专 讝讛 讘谞讬 诪讘谉 讙专讜砖讛 讜讞诇讜爪讛 讗讜 诪讗讬住讜' 注专讜讛 讛讜讗 讜讛讬讻讗 砖讬砖 诇讗讜转讜 讘谉 砖专讜爪讛 诇驻住讜诇 讘谞讬诐 讗讬谞讜 谞讗诪谉 诇讛驻住讬诇讜 讜讙诐 讗讬谞讜 谞讗诪谉 讝讛 诇讜诪专 注诇 诪讬 砖讛讜讞讝拽 诇讘谞讜 砖讗讬谞讜 讘谞讜 讗诇讗 诪诪讝专 讛讜讗:


诪转谞讬转讬谉 讛讗讜诪专 讘谞讬 讝讛 诪诪讝专 讛讜讗 讗讬谞讜 谞讗诪谉 讚拽专讜讘 讛讜讗 讗爪诇讜 讜讗讬谞讜 讻砖专 诇讛注讬讚 注诇讬讜 转讜 转谞谉 讜讗驻讬' 砖谞讬讛诐 讛讗讘 讜讛讗诐 诪讜讚讬诐 注诇 注讜讘专 砖讘诪注讬讛 砖诪诪讝专 讛讜讗 讗讬谞讜 谞讗诪谞讬诐 讜诪驻专砖 讘讙诪专讗 讟注诪讗 讚专' 讬讛讜讚讗 讻讚转谞讬讗 讬讻讬专 讬讻讬专谞讜 诇讗讞专讬诐 诪讻讗谉 讗诪专 专' 讬讛讜讚讗 谞讗诪谉 讗讚诐 诇讜诪' 讘谞讬 讝讛 讘讻讜专 讛讜讗 讜讻砖诐 砖谞讗诪谉 诇讜诪专 讝讛 讘谞讬 讘讻讜专 讻讱 谞讗诪谉 诇讜诪专 讝讛 讘谉 讙专讜砖讛 讜讝讛 讘谉 讞诇讜爪讛 讜讞讻诪讬诐 讗讜诪专讬诐 讗讬谞讜 谞讗诪谉 驻讬' 讗驻住讜诇讬 拽讬讬诪讬 讗讘诇 诇注谞讬谉 讘讻讜专 诇讗 驻诇讬讙讬 讜讘驻' 讬砖 谞讜讞诇讬谉 驻住拽 讛诇讻转' 讻专' 讬讛讜讚讗 讻转讜讘 讘讛"讙 讛诇讻讛 讻专' 讬讛讜讚讗 讜讚讜拽讗 讛讬讻讗 讚讗讬讻讗 讘讻讜专 讜讻砖注讜砖讛 拽讟谉 讘讻讜' 讗"讻 驻讜住诇 诇讬' 诇讙讚讜诇 讜诪讬讙讜 讚讛讬诪谞讬 专讞诪谞' 诇讗讘 诇注谞讬谉 讬专讜砖讛 讻讚讻转讘 讬讻讬专 讬讻讬专谞讜 诇讗讞专讬诐 讛讬诪谞讜讛 谞诪讬 诇注砖讜转 讛讙讚讜诇 诪诪讝专 讗讘诇 讛讗讜诪专 讘谞讬 讝讛 诪诪讝专 砖诇讗 诇注谞讬谉 讘讻讜专讛 诇讗 诪讛讬诪谉 诇砖讜讜讬' 诪诪讝专 讜讗驻讬' 讗砖转讜 驻专讜爪讛 讘讬讜转专 讚专讜讘 讘注讬诇转 讗讞专 讛讘注诇. 注"讻. 讜讻转讘 讛专讗"砖 讜诇讗讜 诪砖讜诐 讚讛诇讻讛 讻专' 讬讛讜讚讗 讚诇讗讜 讘讻诇 诪讬诇讬 驻诇讬讙 讚讛讗 诪讜讻讞 诪诪转谞讬转谉 讚讛讻讗 讚讘讻诇 注谞讬谉 讗讬讬专讬 砖讛讜讗 谞讗诪谉 讜讗祝 讘讛"讙 诪砖诪注 讚专' 讬讛讜讚' 讗讬转 诇讬' 讘讻诇 注谞讬谉 诪讛讬诪谉 讗诇讗 讚诇讗 拽讬"诇 讛诇讻转' 讻专' 讬讛讜讚' 讗诇讗 注"讬 讛讻专转 讘讻讜专讛 讜谞专讗讛 讚讚讬讬拽讬谞谉 诪讚砖诇讞 专' 讗讘讗 讛讗讜诪专 注诇 转讬谞讜拽 讘讬谉 讛讘谞讬诐 讻讜' 谞讗诪谉 诪砖诪注 讚专' 讬讛讜讚' 讗讬转 诇讬' 讚讘讻诇 注谞讬谉 诪讛讬诪谉 讗诇讗 讚诇讗 拽讬"诇 讛诇讻转讗 讻专' 讬讛讜讚讗 讗诇讗 注"讬 讛讻专转 讘讻讜专讛 讜谞专讗讛 讚讚讬讬拽讬谞谉 诪讚砖诇讞 专' 讗讘讗 讛讗讜诪专 注诇 转讬谞讜拽 讘讬谉 讛讘谞讬诐 讻讜' 谞讗诪谉 诪砖诪注 讚讘注"讗 讗讬谞讜 谞讗诪谉 讜诇讗 诪住转讘专 讟注诪讬讬讛讜 讗诇讗 讘讻诇 注谞讬谉 谞讗诪谉 注"讻 讜讛讜讗 诪讚注转 讛转讜住' 讜讚注转 讛专诪讘"诐 讻讚注转 讛"讙 讚讗讬谞讜 谞讗诪谉 讗诇讗 注"讬 讘讻讜专讛. 讜诪"讛 住"诇 讚讗驻讬' 诇讜诪专 讘谉 讙专讜砖讛 讜讘谉 讞诇讜爪讛 讛讜讗 砖讗讬谞讜 诪讛讬诪谉 讗讘诇 讛专讗"砖 讻转讘 讜讬"讗 讚讘谉 讙专讜砖讛 讜讘谉 讞诇讜爪讛 讛讜讗 讚讗驻砖专 讚诪讛讬诪谉 讗驻讬' 诇讚注转 讛"讙 诪砖讜诐 讚讛讜讛 谞诪讬 注"讬 讛讻专转 讘讻讜专讛 讚讻转讬讘 讻讬 讗转 讛讘讻讜专 讘谉 讛砖谞讜讗讛 讬讻讬专 讜讗诪专讬谞谉 诪讗讬 砖谞讜讗讛 砖谞讜讗讛 讘谞讬砖讜讗讬' 讜注讬拽专 专讗讬讜转 讛转讜住' 讜讛专讗"砖 讗讞专讬讛' 讚讛诇讻讛 讻专' 讬讛讜讚讗 诪讚诪住拽讬谞谉 讘驻' 讛讞讜诇抓 讜诪注砖讛 讘讗讚诐 讗讞讚 砖讘讗 诇驻谞讬 专' 讬讛讜讚讗 讗"诇 谞讗诪谉 讗转讛 诇驻住讜诇 讗转 注爪诪讱 讜讗讬 讗转讛 谞讗诪谉 诇驻住讜诇 讗转 讘谞讬讱 讜驻专讬讱 讜讗讘谞讬' 诇讗 诪讛讬诪谉 讜讛转谞谉 讬讻讬专 讬讻讬专谞讜 诇讗讞专讬诐 讻讜'. 讗"诇 专讘 谞讞诪谉 讘专 讬爪讞拽 讛"拽 诇讬' 诇讚讘专讬讱 讙讜讬 讗转讛 讜讗讬谉 注讚讜转 诇讙讜讬 讜驻住拽 讛转诐 讛诇讻转' 讻专讘 谞讞诪谉 讘专 讬爪讞拽 诪砖诪注 讛讗 讗诐 讬砖 注讚讜转 诇讙讜讬 谞讗诪谉 诇驻讜住诇谉 讜讗注驻"讬 砖讗讬谉 讛讻专转 讘讻讜专讛 讜讗祝 砖讬砖 诇讚讞讜转 讚讬砖 砖诐 讛讻专转 讘讻讜专讛 讚讗诐 谞转讙讬讬专 讘讬谞讜 诇讘讬谉 注爪诪讜 讗讬谉 讚讬谉 讘讻讜专讛 诇讙讜讬 驻讬' 讜讻诇 讛讘谞讬诐 砖讜讬诐 讘谞讞诇讛 讜谞"诇 讚讜讞拽 讜讻谉 驻住拽 谞诪讬 讘砖讗诇转讜转 讚专讘 讗讞讗讬 讘驻专砖转 讜讗专讗 讚谞讗诪谉 讚讗注驻"讬 讚讗讬谉 砖诐 讛讻专' 讘讻讜专讛 讜讻谉 驻住拽 讘讗"讝. 讜讗谞讬 讗讜诪专 讚讘讜讚讗讬 爪讚拽讜 讚讘专讬 讛砖讗诇转讜转 讜讛转讜' 讚诪讛讬诪谉 讗驻讬' 讘诇讗 讛讻专转 讘讻讜专讛. 讗讘诇 诪"诪 讚讘专讬 讛"讙 讗诪讬转讬诐 讛讻诇 讚讗讬谉 讗讚诐 谞讗诪谉 诇讜诪专 注诇 诪讬 砖讛讜讞讝拽 诇讘谞讜 讜诇讜诪专 讗讬谉 讝讛 讘谞讬 讗诇讗 诪诪讝专 讛讜讗 讚诇讗 诪爪讬谞讜 讘转讜专讛 砖诪讛讬诪谉 讗诇讗 注诇 讘谞讜 诇讜诪专 砖讛讜讗 讘讻讜专 讜讛"讛 砖诪讛讬诪谉 诇讜诪专 讘谉 讙专讜砖讛 讛讜讗 砖谞讜诇讚 诪讙专讜砖讛 讜讛"讛 讗诐 讗讜诪专 砖讘谞讜 讛讜讗 讗讘诇 谞讜诇讚 诪驻住讜' 注专讜讛 砖讗砖转讜 讗住讜专讛 注诇讬讜 讘注专讜讛 讜讻讚诪砖诪注 诇讬砖谞讗 讚诪转谞讬转讬谉 讘谞讬 讝讛 诪诪讝专 讛讜讗 讜诇讗 拽讗诪专 讛讗讜诪专 注诇 讘谞讜 砖讛讜讗 诪诪讝专 讚讛讜讬 诪砖诪注 驻讬专讜砖讜 砖讛讜讗 诪讜讞讝拽 诇讘谞讜 讜讗讜诪专 砖讛讜讗 诪诪讝专 讜讗讬谞讜 讘谞讜 讗讘诇 诪转谞讬' 砖讛讜讗 讗讜诪专 讘谞讬 讝讛 讛讜讗 诪诪讝专 驻讬' 讻诪讜 砖驻讬' 专砖"讬 砖谞讜诇讚讜 诇讜 诪讞讬讬讘讬 讻专讬转讜转 讜诪讛 砖讻转讘 讘讛"讙 砖讗讬谞讜 谞讗诪谉 诇砖讜讜讬' 诪诪讝专 讛讬讬谞讜 诇讜诪专 砖讗讬谞讜 讘谞讜 讻诪讜 砖讻转' 讜讗驻讬' 讗砖转讜 驻专讜爪讛 讘讬讜转专 讻讜' 讻诇讜诪专 讜讗讬谞讜 讘谞讜 讚讻讛"讙 讛讜讗 讚诇讗 诪讛讬诪谉 讻讬 讛转讜专' 诇讗 讛讬诪谞讛讜 讻"讗 注诇 讘谞讜 讜谞专讗' 讘注讬谞讬 讚讗祝 专' 讬讛讜讚讗 诪讜讚讛 讘讝讛 讜诪"讛 诪讬讜砖讘 诪讛 砖诪砖诪注 讘讛"讙 讚讗祝 专' 讬讛讜讚讗 住"诇 讚诪讛讬诪谉 讗驻讬' 讘诇讗 讛讻专转 讘讻讜专讛 讻讬 讻谉 讛讗诪转 专拽 讚住"诇 砖讗讬谞讜 谞讗诪谉 诇讜诪专 砖讗讬谞讜 讘谞讜 讜讗讬谉 诇住讜专 诪讚讘专讬讛诐 讻讬 讚讘专讬讛诐 讚讘专讬 拽讘诇讛 讜诪讛 砖讗诪专谞讜 砖谞讗诪谉 讛讗讘 注诇 讘谞讜 讚讗讬 驻住诇转 诇讘谞讜 谞诪爪讗 砖讬驻住诇讜 讛讘谞讬诐 讜讛讜讗 讗讬谞讜 谞讗诪谉 讻讚转谞讬讗 专' 讬讛讜讚讗 讗讜诪专 谞讗诪谉 讛讜讗 注诇 讘谞讜 拽讟谉 讜讗讬谞讜 谞讗诪谉 注诇 讘谞讜 讙讚讜诇 讜讗诪专 专' 讞讬讬讗 讘专 讗讘讗 讗"专 讬讜讞谞谉 诇讗 讙讚讜诇 讙讚讜诇 诪诪砖 讜诇讗 拽讟谉 拽讟谉 诪诪砖 讗诇讗 拽讟谉 讜讬砖 诇讜 讘谞讬诐 讝讛讜 讙讚讜诇 讙讚讜诇 讜讗讬谉 诇讜 讘谞讬诐 讝讛讜 拽讟谉 讜讻谉 讛诇讻转':


讚讬谉 讚讙讜住住 讛讜讗 讻讞讬 诇讻诇 讚讘专讬讜 讙讬讟讜 讙讟 讜诪转谞转讜 诪转谞讛 讗诐 讬讻讜诇 诇讚讘专 讜讗驻讬' 讗讬谞讜 讬讻讜诇 诇讚讘专 讬讻讜诇 诇讬转谉 讛砖诇讬' 讛诪转谞讛 讗讜 讛讙讟 讘砖注转 讙住讬住转讜 讗诐 注砖讛 讛砖诇讬讞 诪砖讛讬讛 讬讻讜诇 诇讚讘专 讗讘诇 讗讬谞讜 讬讻讜诇 诇注砖讜转 讛砖诇讬讞 讗诐 诇讗 砖讘讚拽讬谉 讗讜转讜 讙' 驻注诪讬诐 讜讗诪专 注诇 讛谉 讛谉 讜注诇 诇讗讜 诇讗讜 讻诪讜 砖诪驻讜专砖 讘诪住讻转 讙讬讟讬谉 讜住转诪讗 讘诇讗 讘讚讬拽讛 讛专讬 讛讜讗 讻诪转 讗驻讬' 诇注谞讬谉 讛拽讚砖 讜谞讚专讬诐. 讜讙诐 住转诐 砖讻讬讘 诪专注 爪专讬讱 讘讚讬拽讛 讗诐 讚注转讜 诪讬讜砖讘 注诇讬讜 讗驻讬' 讬讻讜诇 诇讚讘专:


诪住拽讬谞谉 讘住讜讙讬' 讗"诇 专讘 谞讞诪谉 讘专 讬爪讞拽 讘砖诇诪讗 诇专' 讬讛讜讚' 讛讬讬谞讜 讚讻转讬讘 讬讻讬专 讬讻讬专谞讜 诇讗讞专讬诐 讗诇讗 诇专讘谞谉 讬讻讬专 诇诪讛 诇讬 讘砖爪专讬讱 讛讬讻专讗 讻讙讜谉 砖讘讗 诪诪讚讬谞转 讛讬诐 讜诇讗 讛讜讞讝拽 诇谞讜 讘讘讻讜专 讗诇讗 注驻"讬 讗讘讬讜 讜驻专讬讱 诇诪讗讬 讛诇讻转' 诇转转 诇讜 驻讬 砖谞讬诐 驻砖讬讟讗 诇诪讛 诇讬 拽专讗 诪讬讙讜 讚讗讬 讘注讬 诪讬转讘讗 诇讬讛 诪转谞讛 诪讬 诇讗 讬讛讘讬 诇讬' 讘谞讻住讬诐 砖谞驻诇讜 诇讜 诇讗讞专 诪讻讗谉 诇讗讞专 砖讗诪专 讘驻谞讬谞讜 讘讻讜专 讛讜讗 谞驻诇讜 诇讜 讜讛讜讗 专讜爪讛 诇讬诇讱 诇讚专讱 专讞讜拽讛 讜诪注讬讚 注诇讬讜 砖讗诐 讬驻诇讜 诇讜 谞讻住讬诐 砖诇 讗讘 讗讜 讗讞讚 诪诪讜专讬砖讬诐 诇驻谞讬 讘讞讬讬讜 讬讟讜诇 讝讛 诪讛谉 讞诇拽 讘讻讜专讛 讚诇讛讻' 讗讬 诇讗讜 讚讗砖诪注讜谞讬谉 拽专讗 诇讬讻讗 诪讬讙讜 讚讗讬 讘注讬 诇诪讬转讘讬谞讛讜 讛砖转讗 诇讗 诪爪讬 讬讛讬讘 讚讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讬讻讬专 诇诪讛 诇讬 砖谞驻诇讜 诇讜 讻砖讛讜讗 讙讜住住 讜驻专砖"讬 砖讗诐 讗诪专 谞讻住讬诐 砖讬讘讗讜 诇讬 讻砖讛讜讗 讙讜住住 谞转讜谞讬诐 诇驻诇讜谞讬 诇讗 讗诪专 讻诇讜诐 砖讛专讬 砖讘砖注讛 砖讘讗讬诐 诇注讜诇诐 诇讗讜 讘专 诪转谞讗 讛讜讗 讜谞专讗讛 讘注讬谞讬 讚诇讗 讚讜拽讗 讛讜讗 砖讗讜诪' 讛讻讬 讗诇讗 讗驻讬' 讗诪专 住转诐 讻砖讬驻诇 谞讻住讬诐 诇驻谞讬 讜谞驻诇讜 诇驻谞讬讜 讻砖讛讜讗 讙讜住住 讚诇讗讜 谞转讬谞讛 讛讜讗 讜诇讗 诪讛谞讬 诪讬讚讬 讜讗讚专讘讛 专讘讜转讗 拽讗诪专 讗注驻"讬 砖讛讜讗 讛讝讻讬专 砖讬驻诇讜 诇驻谞讬讜 讻砖讛讜' 讙讜住住 讗诇诪讗 讚诪讞讬讬诐 讛转谞讛 注诇 讙住讬住转讜 讜讬讛讬讛 诪爪讜专祝 诇讬诪讬 讞讬讬讜 讗驻"讛 诇讗 诪讛谞讬 讜讻转' 讛专讗"砖 注诇 驻讬' 专砖"讬 讚住"诇 讚讙讜住住 讗讬谉 诪转谞转讜 诪转谞讛 讜讻谉 驻讬' 专"讞 讝"诇 讚拽"诇 专讜讘 讙讜住住讬谉 诇诪讬转讛 讜讻诪转 讛讜讗 讞砖讜讘 讜讗讬谞讜 讬讻讜诇 诇讛拽谞讜转 注讻砖讬讜 谞讻住讬诐 砖讬驻诇讜 诇讜 讻砖讛讜讗 讙讜住住 讜讗诐 讗诪专 拽讜讚诐 诇讻谉 讘谞讬 讝讛 讘讻讜专 谞讜讟诇 驻讬 砖谞讬诐 讘讗诇讜 讛谞讻住讬诐 讚讗注"讙 讚讙讘讬 讛拽谞讗讛 诇讗 讬讻讜诇 诇讗拽谞讜讬讛 讙讘讬 讬专讜砖转 讘谞讜 讛讘讻讜专 讞砖讬讘讬 诪讜讞讝拽讬谉 讜诇讗 专讗讜讬讬谉 讜诪转讜讱 讝讛 讚拽讚拽 专' 讬讜讗诇 讚讙讜住' 讗讬谞讜 诪讙专砖 讗转 讗砖转讜 讗注驻"讬 砖讛讜讗 诪讬讜砖讘 讘讚注转讜 讻讬讜谉 砖讗讬谞讜 讬讻讜诇 诇讬转谉 讘诪转谞讛 讚讜谞转谉 讘讬讚讛 讻转讬讘 讜讘注讬谞谉 讚讞讝讬 诇谞转讬谞讛. 讜讛讗 讚转谞讬讗 讘转讜住驻转讗 讚讗讛诇讬' 讜讘诪住讻转 砖诪讞讜转 讛讙讜住住 讛专讬 讛讜讗 讻讞讬 诇讻诇 讚讘专讬讜 谞讜讞诇 讜诪谞讞讬诇 讝讜拽拽转 诇讬讘诐 讜驻讜讟专 诪谉 讛讬讘讜诐 讛讬讬谞讜 诪讬讚讬 讚诪诪讬诇讗 讜诇讗 砖讬注砖讛 诪注砖讛 讻诪讜 谞转讬谞转 讛讙讟 讜诪转谞讛 讚诇注谞讬谉 讝讛 讛讜讬 讻诪转 讙诪讜专 讜讛讗 讚讗诪专讬谞' 讘驻' 讻诇 讛讙讟 诪讘讬讗 讙讟 讜诪谞讬讞讜 讝拽谉 讗讜 讞讜诇讛 谞讜转谞讜 诇讜 讘讞讝拽转 砖讛讜讗 拽讬讬诐 讜拽讗诪专 注诇讛 讘讙诪专讗 诇"砖 讗诇讗 讘讝拽谉 砖诇讗 讛讙讬注 诇讙讘讜专讜转 讗讘诇 讛讙讬注 诇讙讘讜专讜转 讜讙讜住住 砖专讜讘 讙讜住住讬谉 诇诪讬转讛 诇讗 驻讬' 砖诪讗 诪转 讚诪砖诪注 砖讙讜住住 注讜砖讛 砖驻讬专 砖诇讬讞 诇讛讜诇讬讱 讙讟 诪讬讬专讬 讻砖拽讬讘诇 讛砖诇讬讞 讛讙讟 拽讜讚诐 砖讛讬讛 讙讜住住 讜讻砖讛诇讱 讛砖诇讬讞 谞注砖讛 讙讜住住 讗讘诇 讘砖注转 砖讛讜讗 讙讜住住 诇讗 讛讬讛 讬讻讜诇 诇注砖讜转 砖诇讬讞 诇讙专砖 讜讛讜讗 注爪诪讜 讛拽砖讛 诇讚讘专讬讜 诪讛讗 讚讗诪专 讘驻"拽 讚注讬专讜讘讬谉 讚讙讜住住 谞讜讚专 讜诪拽讚讬砖 讜诪注专讬讱 讜转讬专抓 讚砖诪讗 讛转诐 诪砖讜诐 讞讜诪专讗 讚讗诪讬专转讜 诇讙讘讜讛 讻诪住讬专转讜 诇讛讚讬讜讟. 讜专砖讘"诐 驻讬' 讘讘"讘 讘谞讻住讬诐 砖谞驻诇讜 讻砖讛讜讗 讙讜住住 讜讗讬谉 讬讻讜诇 诇讚讘专 讜讗讬' 诇讜 讻讞 诇讬转' 讜诪转讜讱 驻讬专讜砖讜 诪砖诪注 讛讗 讗诐 讬砖 讘讜 讻讞 诇讚讘专 讬砖 讘讜 讻讞 诇讬转谉 讗驻讬' 讛讬' 讙讜住住 讜讛拽砖讛 专讘讬谞讜 讬讜讗诇 注诇 讝讛 讗"讻 讗诪讗讬 谞拽讟 讙讜住住 讗驻讬' 讞讜诇讛 讘注诇诪讗 砖讗讬谞讜 讬讻讜诇 诇讚讘专 讻讚讗诪专 谞砖转转拽 讜讗诪专讜 诇讜 谞讻转讘 讙讟 诇讗砖转讱 讜讛专讻讬谉 讘专讗砖讜 讘讜讚拽讬谉 讗讜转讜 讻讜'. 讜转谞讬' 讻砖诐 砖讘讜讚拽讬谉 诇讙讬讟讬谉 讻讱 讘讜讚拽讬谉 诇诪砖讗 讜诪转谉 驻讬' 讜讗诐 诇讗 谞诪爪讗 诪讻讜讜谉 讗讬谉 谞讜转谞讬谉 诇讛 讙讟 讜诪诪讬诇讗 诇讗 讬讻讜诇 诇讬转谉 诪转谞讛 讗诇讗 诪讚谞拽讟 讙讜住住 砖"诪 讚讗驻讬' 讬讻讜诇 诇讚讘专 讗讬谉 诪转谞转讜 诪转谞讛. 讜专"讬 讗讜诪专 砖讛讜' 讻讞讬 诇讻诇 讚讘专讬讜 讜讙讬讟讜 讙讟 讜诪转谞转讜 诪转谞讛 讻讚讘专讬 专砖讘"诐 讚讗讬谉 诇讱 讙讜住住 讬讜转专 诪砖讞讟 讘讜 砖谞讬诐 讗讜 专讜讘 砖谞讬诐 讜专诪讝 讻转讘讜 讙讟 诇讗砖转讬 讚讗诪专讬谞谉 讘驻' 诪讬 砖讗讞讝讜 讚讻讜转讘讬谉 讜谞讜转谞讬谉 讜讻谉 讗诪专讬谞谉 讘驻' 讘转专讗 讚讬讘诪讜转 诪讬 砖讛讬讛 诪讙讜讬讚 讗讜 爪诇讜讘 讜讞讬讛 讗讜讻诇转讜 讜讞讝专 讜讗诪专 讻转讘讜 讙讟 诇讗砖转讬 讛专讬 讗诇讜 讬讻转讘讜 讜讬转谞讜 讜讻"砖 讘讚讬讘讜专 讙诪讜专 讛讜讗 诪讬讜砖讘 讘讚注转讜 讜讛讗 讚讻诇 讛讙讟 专讗讬讬讛 讙讚讜诇' 讛讬讗 讚讚讜拽讗 讞讬讬砖讬谞谉 讘讙讜住住 砖诪讗 诪转 诪砖讜诐 讚专讜讘 讙讜住住讬谉 诇诪讬转讛 讗讘诇 讗诐 讛讬讛 讬讚讜注 砖讛讜讗 注讚讬讬谉 讻诪讜 砖讛谞讬讞讜 讛讬讛 谞讜转谞讜 讗注驻"讬 砖讛讜讗 讙讜住住 讜讗诐 诇讗讜 诇讗讜 讘专 谞转讬谞讛 讛讜讗 诪砖讜诐 讚讞砖讬讘 讻诪转 讗驻讬' 诪讬讚讜 诇讬讚 讛讗砖讛 诇讗 讛讜讬 讙讟 讜砖诇讜讞讜 谞诪讬 诇讗 诪爪讬 讬讛讬讘 诇讛 讜诪砖诪注 谞诪讬 讚讜讜拽讗 诪砖讜诐 讚砖诇讞 讛讙讟 诇诪拽讜诐 讗讞专 讗讘诇 讗诐 谞转谉 诪讬讚讜 诇讬讚 讛讗砖讛 讛讜讬 讙讟 讚讜诪讬讗 讚讝拽谉 讚转谞讬讗 讘讛讚讬讗 讜诪讛 砖讚讞讛 讛讛讬讗 讚注专讻讬谉 诪砖讜诐 讚讗诪讬专转讜 诇讙讘讜讛 讻诪住讬专转讜 诇讛讚讬讜讟 诇讗讜 讻诇讜诐 讛讜讗 砖讛专讬 诇讚讘专讬讜 讗讬谉 诇讛讚讬讜讟 讻诇讜诐 讜讞砖讜讘 讻诪转 讜讘讜讜讚讗讬 讛讗讬 讚讙讜住住 讚拽讗诪专 讗讬谞讜 讬讻讜诇 诇讚讘专 讜诪讛 砖讛拽砖讛 注诇 驻讬' 专砖讘"诐 诇讜拽诪讗 讘谞砖转转拽 诇讗讜 拽讜砖讬讗 讛讬讗 讚拽专讗 诇讗 诪爪讬' 诇讗讜拽诪讬 讛讻讬 讚讗诐 讗讬谞讜 讬讻讜诇 诇讚讘专 注转讛 讜诇讬转谞诐 讬转谞诐 讻砖讬转专驻讗 讚住转诐 谞砖转转拽 讚专讻讜 诇讛转专驻讗 诇讛讻讬 谞拽讟 讙讜住住 砖讛讜讗 拽专讜讘 诇诪讬转讛 讜讗讬谞讜 讬讻讜诇 诇讚讘专 讜注讜讚 讚谞拽讟 讙讜住住 讚砖讻讬讞讬 诪讞诪转 诪讬转讛 讘住转诐 讘谞讬 讗讚诐 讗讘诇 谞砖转讟讛 讜谞砖转转拽 诇讗 砖讻讬讞讬 注"讻 讛爪注转 讛专讗"砖 讜注讬拽专 讜讻谉 讚注转 讛住诪"讙 讜住诪"拽 讻专诪讘"诐 讜专"讬 讜讻谉 讛住讻讬诐 讛专砖讘"讗 讜讛专"谉 讜讚注 诪讛 砖讗诪专谞讜 砖讙讜住住 讛讜讗 讻讞讬 诇讻诇 讚讘专讬讜 讜诪砖诪注 讻砖讛讜讗 诪讚讘专 讚讜拽讗 讛"讛 讘诇讗 诪讚讘专 砖谞讜转谉 讙讟 诇讗砖转讜 讜讞砖讘讬谞谉 砖讛讜讗 讻讞讬 讜讻谉 讛诪转谞讛 砖砖诇讞 诇讗讚诐 讻讘专 谞讜转谞讬谉 诇讜 讻砖讛讜讗 讙讜住住 专拽 讻砖讛讜讗 讙讜住住 讗讬谞讜 讬讻讜诇 诇讬转谉 讙讟 讜诇讗 诇讛拽谞讜转 讗诐 讗讬谞讜 讬讻讜诇 诇讚讘专 讗诐 诇讗 砖讘讜讚拽讬谉 讗讜转讜 讻诪讜 谞砖转转拽 讚驻' 诪讬 砖讗讞讝讜 讜诪讛 砖诪砖诪注 诪讚讘专讬 讛驻讜住拽讬' 讚讘注讬谞' 讙讘讬 讙讜住住 诪讚讘专 讛讬讬谞讜 诇注砖讜转 诪注砖讛 讘诇讗 讘讚讬拽讛 讜住转诪讗 讚诪诇转讗 讙讘讬 讙讜住住 讗讬谉 砖讛讜转 诇讘讜讚拽讜 讚专讜讘讬谉 诪转讬诐 讘诪讛专讛 讜讗讬谞谉 诪讗专讬讻讬谉 讘讙讜住讜转讬讛谉 讜诪"讛 讗讬谉 诪转谞转讜 诪转谞讛 讜讻谉 讙讜住住 砖爪讜讛 诇讬转谉 讙讟 讜讗驻讬' 讗讜转讜 砖讬讻讜' 诇讚讘专 讚诇讗 讘注讬 讘讚讬拽' 讜讘谞砖转转拽 讻讬 讛转诐 讗讘诇 爪专讬讱 诇讘讜讚拽讜 讗诐 讚注转讜 诪讬讜砖讘转 注诇讬讜 讚诇讗 注讚讬祝 诪住转诐 砖"诪 砖讻转讘 专"讬 砖爪专讬讱 诇讘讜讚拽讜 讗诐 讚注转讜 诪讬讜砖讘转 注诇讬讜:


讚讬谉 讚诪讬 砖谞转谉 专砖讜转 诇砖诇讜讞讜 诇拽讚砖 讘转讜 讗讜 讛讬讗 砖谞转谞讛 专砖讜转 诇砖诇讜讞' 诇拽讚砖讛 讜讛诇讱 讗讘讬讛 讗讜 讛讬讗 讜拽讘诇讜 拽讬讚讜砖讬谉 诪讗讞专 诪讬 砖拽讚诐 拽讬讚讜砖讬谉 讗诐 讗讬谞讜 讬讚讜注 砖谞讬讛诐 谞讜转谞讬诐 讙讟 讗讜 讗讞讚 谞讜转' 讙讟 讜讗讞讚 讻讜谞住 讜讗诐 拽讚砖讛 讗讘讬' 讘砖讞专讬转 讜讛讬讗 讘注专讘讬转 讘讬讜诪讗 讚诪砖诇诐 砖砖讛 讞讚砖讬诐 讜讬"讘 砖谞讬诐 讜谞诪爪讗 讘讜讙专转 讘注专讘 讗驻讬' 讗讬谞讜 讬讚讜注 诇谞讜 讗诐 讛讬转讛 讘讜讙专转 讘砖注转 拽讘诇转 拽讬讚讜砖讬谉 砖诇 讗讘讬讛 讗讬谉 拽讬讚讜砖讬讜 拽讬讚讜砖讬谉 讜讗驻讬' 讗讬谉 诪讻讞讬砖转讜 诇讜诪' 砖讛讬讬转讬 讘讜讙专转 讘砖讞专讬转 讜讻"砖 讗诐 砖谞讬讛诐 拽讘诇讜 拽讬讚讜砖讬谉 讛讜讗 讘讚专讱 讜讛讬讗 讘注讬专 讗讜 砖讛讬讗 拽讘诇讛 拽讬讚讜砖讬讛 讘砖讞专讬转 讜讛讬讗 诇讗 拽讘诇讛 讻诇诇 讜讘注专讘 谞诪爪讗转 讘讜讙专转 讚讗讬谉 拽讬讚讜砖讬讜 拽讬讚讜砖讬谉. 讜讛"讛 讗诐 讗讘讬' 诇讗 拽讬讘诇 拽讬讚讜砖讬讛 讘砖讞专讬' 讜讘讗讜转讜 注转 诇讗 讛讬转' 讬讜讚注转 讗诐 讛讬转' 讘讜讙专转 讗讜 诇讗讜 讜讘注专讘 谞诪爪讗转 讘讜讙专转 讚拽讬讚讜砖讬讛 讗讬谞' 拽讬讚讜砖讬谉 讜讚讗讬 讗讘诇 诪"诪 讘注讬 讙讟 诪住驻拽:

